open-index/open-wikipedia-markdown huggingface dataset:
ഖവാരിജ്

ഹിജ്റ ഒന്നാം നൂറ്റാണ്ടിൽ ഇസ്‌ലാമികസമൂഹത്തിൽ രൂപപ്പെട്ട ഒരു കക്ഷിയാണ് **ഖവാരിജുകൾ** ( ). *പുറത്തുപോയവൻ എന്നർത്ഥം വരുന്ന ഖാരിജി* () എന്നതിന്റെ ബഹുവചനമാണ് ഖവാരിജ് എന്നത്. മൂന്നാം ഖലീഫ ഉസ്‌മാൻ ബിൻ അഫ്ഫാന്റെ വധത്തോടെ അടുത്ത ഖലീഫയായ അലി ബിൻ അബീത്വാലിബിന്റെ കൂടെ ഉണ്ടായിരുന്ന അനുയായികളിൽ നിന്ന് പിരിഞ്ഞുപോയവർ എന്ന അർത്ഥത്തിലാണ് ഈ ഒരു നാമകരണം സംഭവിച്ചത്. 657-ൽ മുആവിയയുമായുള്ള സിഫ്ഫീൻ യുദ്ധാവസാനത്തിൽ സന്ധിസംഭാഷണങ്ങൾക്ക് തയ്യാറായ ഖലീഫ അലിക്കെതിരെ, അനുയായികളിലൊരു വിഭാഗം തിരിയുകയായിരുന്നു. ശത്രുവുമായി സന്ധിസംഭാഷണം പാടില്ലെന്നും, ദൈവവിധിയാണ് നടക്കേണ്ടതെന്നും വാദിച്ച അവർ അലിയുടെ കൊടിയ ശത്രുക്കളായി മാറുകയും, അത് അലിയെ വധിക്കുന്നതിലേക്ക് (661-ൽ) നയിക്കുകയും ചെയ്തു.

## അവലംബം

വർഗ്ഗം:ഇസ്ലാം മതവിഭാഗങ്ങൾ
വർഗ്ഗം:മുസ്ലിം ആഭ്യന്തരയുദ്ധങ്ങൾ
കാഷ്യു ഹൗസ്

കേരള സംസ്ഥാന കശുവണ്ടി വികസന കോർപ്പറേഷന്റെ തലസ്ഥാനമായി പ്രവർത്തിക്കുന്ന കെട്ടിടമാണ് **കാഷ്യു ഹൗസ്**. കൊല്ലം ജില്ലയിലെ മുണ്ടയ്ക്കലിലാണ് ഇത് സ്ഥിതി ചെയ്യുന്നത്.  ന്യൂയോർക്ക് അടിസ്ഥാനമായുള്ള ഒരു കമ്പനിയുടെ പ്രതിനിധിയായി കേരളത്തിലെത്തിയ  ലിന്റ്സെ ജോൺസൺ 1935-ൽ പണിത രണ്ട് നിലകളുള്ള കെട്ടിടമാണിത്. കേരളത്തോടുള്ള സ്നേഹം നിമിത്തം അദ്ദേഹം പുത്രിക്കും *കേരള* എന്നാണു പേരിട്ടിരുന്നത്. കശുവണ്ടി വ്യവസായത്തിലൂടെ അദ്ദേഹം കേരളത്തിലെ പ്രധാനപ്പെട്ട വ്യവസായികളിലൊന്നായി മാറി. രണ്ടാം ലോകമഹായുദ്ധകാലത്ത് അമേരിക്കയിലേക്ക് തിരിച്ചുപോകാൻ നിർബന്ധിതനായ ലിന്റ്സൺ, ഈ കെട്ടിടം കൊല്ലം ബാങ്കിനു പണയപ്പെടുത്തുകയും കച്ചവടം മേൽനോട്ടക്കാരനായ സ്വാമിനാഥനും നൽകിയിട്ട് അമേരിക്കയിലേക്ക് യാത്രയായി. ലോകയുദ്ധാനന്തരം കെട്ടിടം ബാങ്ക് ജപ്തി ചെയ്യുകയും പിന്നീട് കച്ചവടക്കാരനായ എഫ്.എക്സ്. പെരേര കെട്ടിടം സ്വന്തമാക്കുകയും ചെയ്തു. പിന്നീട് സർക്കാരിന്റെ കയ്യിലെത്തിയ കെട്ടിടം കശുവണ്ടി വികസന കോർപറേഷന്റെ തലസ്ഥാനമാക്കി മാറ്റി

## അവലംബം


വർഗ്ഗം:കൊല്ലം ജില്ലയിലെ കെട്ടിടങ്ങളും നിർമ്മിതികളും
വാക്ക സ്റ്റേഡിയം

ഓസ്ട്രേലിയയിലെ പെർത്തിലുള്ള ഒരു ക്രിക്കറ്റ് സ്റ്റേഡിയമാണ് **വാക്ക സ്റ്റേഡിയം** (വെസ്റ്റേൺ ഓസ്ട്രേലിയ ക്രിക്കറ്റ് അസോസിയേഷൻ സ്റ്റേഡിയം) (ഔദ്യോഗികമായി വാക്ക ഗ്രൗണ്ട്). പേസ് ബൗളർമാരുടെ സ്വർഗമെന്ന വിശേഷണമുള്ള ഈ ഗ്രൗണ്ട് 2015 ക്രിക്കറ്റ് ലോകകപ്പിലെ ഗ്രൂപ്പ് മൽസരങ്ങൾക്ക് വേദിയായിട്ടുണ്ട്.
## അവലംബം

## പുറത്തേക്കുള്ള കണ്ണികൾ
*വാക്ക ഔദ്യോഗിക വെബ്സൈറ്റ്
*ക്രിക്ക്ഇൻഫോയിൽ ഗ്രൗണ്ട് പ്രൊഫൈൽ

വർഗ്ഗം:ക്രിക്കറ്റ് സ്റ്റേഡിയങ്ങൾ
വർഗ്ഗം:2015 ക്രിക്കറ്റ് ലോകകപ്പ് വേദികൾ
വർഗ്ഗം:ഓസ്ട്രേലിയയിലെ ക്രിക്കറ്റ് സ്റ്റേഡിയങ്ങൾ
കമൽ കിഷോർ ഗോയങ്ക

വ്യാസ സമ്മാന ജേതാവായ ഹിന്ദി സാഹിത്യ നിരൂപകനാണ് **കമൽ കിഷോർ ഗോയങ്ക**.
## ജീവിതരേഖ
ഉത്തർപ്രദേശിലെ ബുലന്ദ് ഷഹർ ജില്ലയിൽ ജനിച്ചു.  അമ്പതിലേറെ പുസ്തകങ്ങൾ രചിച്ചിട്ടുള്ള ഇദ്ദേഹത്തിന്റെ കൃതികളിൽ പകുതിയിലേറെയും പ്രേംചന്ദിന്റെ രചനകളുമായി ബന്ധപ്പെട്ടവയാണ്.
## കൃതികൾ
*'പ്രേംചന്ദ് കി കഹാനിയോം കാ കാൽക്രമാനുസാർ' 
## പുരസ്കാരങ്ങൾ
*വ്യാസ സമ്മാൻ 
## അവലംബം


വർഗ്ഗം:ഹിന്ദി സാഹിത്യ നിരൂപകർ
വർഗ്ഗം:വ്യാസ സമ്മാന ജേതാക്കൾ
അഡലെയ്ഡ് ഓവൽ

ഓസ്ട്രേലിയയിലെ അഡിലെയ്ഡിലെ പാർക്ക് ലാന്റ്സിലുള്ള ഒരു ക്രിക്കറ്റ് സ്റ്റേഡിയമാണ് **അഡിലെയ്ഡ് ഓവൽ**. ക്രിക്കറ്റിനെക്കൂടാതെ ഫുട്ബോൾ, റഗ്ബി മൽസരങ്ങളും ഇവിടെ നടക്കാറുണ്ട്.ഏകദേശം 53,000 പേരെ ഒരേസമയം ഉൾക്കൊള്ളാൻ ഈ സ്റ്റേഡിയത്തിനു സാധിക്കും.ലോകത്തിലെതന്നെ ഏറ്റവും മനോഹരമായ ക്രിക്കറ്റ് ഗ്രൗണ്ടുകളിലൊന്നാണിത്. 1992, 2015 എന്നീ ടൂർണ്ണമെന്റുകൾക്ക് അഡലെയ്ഡ് ഓവൽ വേദിയായിട്ടുണ്ട്.2015 നവംബറിലെ ട്രാൻസ് ടാസ്മാൻ ട്രോഫിയിലെ മൂന്നാം മൽസരത്തിനു ആതിഥേയത്വം വഹിച്ചതോടെ ലോക ക്രിക്കറ്റിലെ ആദ്യ ഡേ- നൈറ്റ് ടെസ്റ്റിന്റെ വേദിയായി അഡലെയ്ഡ് ഓവൽ മാറി. ആഭ്യന്തര ക്രിക്കറ്റിൽ ദക്ഷിണ ഓസ്ട്രേലിയ, അഡലെയ്ഡ് സ്ട്രൈക്കേഴ്സ് ടീമുകളുടെ ഹോം ഗ്രൗണ്ടാണിത്.
## അവലംബം

## പുറത്തേക്കുള്ള കണ്ണികൾ

* Adelaide Oval Official Website 


വർഗ്ഗം:ക്രിക്കറ്റ് സ്റ്റേഡിയങ്ങൾ
വർഗ്ഗം:2015 ക്രിക്കറ്റ് ലോകകപ്പ് വേദികൾ
വർഗ്ഗം:ഓസ്ട്രേലിയയിലെ ക്രിക്കറ്റ് സ്റ്റേഡിയങ്ങൾ
പ്ലൂട്ടോ (ഡിസ്നി)

വാൾട്ട് ഡിസ്നി പ്രോഡക്‌ഷൻസ് 1930-കളിൽ നിർമ്മിച്ച ഒരു കാർട്ടൂൺ കഥാപാത്രം ആണ്‌ **പ്ലൂട്ടോ**. രോമം കുറഞ്ഞ, കറുത്ത ചെവികളുള്ള ഇടത്തരം വലിപ്പമുള്ള ഏതാണ്ട് ചുവപ്പ് നിറമുള്ള പട്ടിയാണിത്. മിക്കി മൗസിന്റെ വളർത്തുപട്ടിയായാണ് ഈ കഥാപാത്രം അവതരിപ്പിക്കുന്നത്.

വർഗ്ഗം:കാർട്ടൂൺ കഥാപാത്രങ്ങൾ
ആവണംകോട് സരസ്വതി ക്ഷേത്രം

കേരളത്തിലെ എറണാകുളം ജില്ലയിലെ നെടുമ്പാശ്ശേരി ഗ്രാമപഞ്ചായത്തിൽ‍ കൊച്ചി അന്താരാഷ്ട്ര വിമാനത്താവളത്തിന്റെ തൊട്ടടുത്തായി സ്ഥിതിചെയ്യുന്ന ആവണംകോട് പ്രദേശത്ത് സ്ഥിതിചെയ്യുന്ന അതിപുരാതനമായ ഒരു ക്ഷേത്രമാണ് **ആവണംകോട് സരസ്വതി ക്ഷേത്രം**. ഈ ക്ഷേത്രത്തിലെ മുഖ്യപ്രതിഷ്ഠ യഥാർത്ഥത്തിൽ ദുർഗ്ഗാദേവിയാണെങ്കിലും സരസ്വതീഭാവവും ഇവിടെ സങ്കല്പിയ്ക്കപ്പെടുന്നു. ഉപദേവതകളായി ഗണപതി, ദക്ഷിണാമൂർത്തി, ഭദ്രകാളി, ശാസ്താവ്, നാഗദൈവങ്ങൾ, ബ്രഹ്മരക്ഷസ്സ് എന്നിവർക്കും പ്രതിഷ്ഠകളുണ്ട്. പരശുരാമൻ പ്രതിഷ്ഠ നടത്തി എന്നു വിശ്വസിക്കുന്ന നൂറ്റിയെട്ട് ദുർഗ്ഗാലയങ്ങളിൽ ഒന്നാണ് ഈ ക്ഷേത്രം. കേരളത്തിലെ ഒരു പ്രധാന വിദ്യാരംഭ ക്ഷേത്രമാണിത്. കൊല്ലൂർ മൂകാംബികാക്ഷേത്രം, പനച്ചിക്കാട് മഹാവിഷ്ണു-സരസ്വതീക്ഷേത്രം, വടക്കൻ പറവൂർ ശ്രീ ദക്ഷിണ മൂകാംബികാ ക്ഷേത്രം തുടങ്ങിയ ക്ഷേത്രങ്ങൾ പോലെ എല്ലാ ദിവസവും ഇവിടെ വിദ്യാരംഭം നടക്കുന്നുണ്ട്. ആദിശങ്കരാചാര്യർ വിദ്യാരംഭം കുറിച്ചത് ഇവിടെവച്ചാണെന്ന് വിശ്വസിയ്ക്കപ്പെടുന്നു. മീനമാസത്തിലെ ഉത്രം നാളിൽ ആറാട്ടായി അവസാനിയ്ക്കുന്ന പത്തുദിവസത്തെ ഉത്സവവും അതിനിടയിൽ വരുന്ന പൂരം നാളുമാണ് ഇവിടെ പ്രധാന ആണ്ടുവിശേഷം. കൂടാതെ നവരാത്രി, വസന്തപഞ്ചമി, തൃക്കാർത്തിക എന്നീ ദിവസങ്ങളും അതിവിശേഷമായി കൊണ്ടാടുന്നു. കേരളത്തിൽ വസന്തപഞ്ചമി കൊണ്ടാടുന്ന ഏക ക്ഷേത്രമാണിത്. നാട്ടുകാരുടെ നേതൃത്തിലുള്ള ഒരു ട്രസ്റ്റാണ് ക്ഷേത്രഭരണം നടത്തുന്നത്.

## ചിത്രശാല

File:Aavanamokode Saraswathi Temple Side View DSC03217.JPG
File:Aavanamokode Saraswathi Temple Pond DSC03229.JPG
File:Aavanamokode Saraswathi Temple Lamp DSC03233.JPG
File:Aavanamokode Saraswathi Temple Front View DSC03241.JPG
File:Aavanamokode Saraswathi Temple Front View DSC03238.JPG
File:Aavanamokode Saraswathi Temple Corner View DSC03224.JPG
File:Aavanamokode Saraswathi Temple Corner View DSC03220.JPG
File:Aavanamokode Saraswathi Temple Back Side DSC03222.JPG

## അവലംബങ്ങൾ


വർഗ്ഗം:എറണാകുളം ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ സരസ്വതീക്ഷേത്രങ്ങൾ
വർഗ്ഗം:നൂറ്റെട്ട് ദുർഗ്ഗാക്ഷേത്രങ്ങൾ
കെ.കെ. നാരായണൻ

2011 മുതൽ 2016 വരെ ധർമ്മടം മണ്ഡലത്തിൽ നിന്നുള്ള നിയമസഭാംഗമായിരുന്ന കണ്ണൂർ ജില്ലയിൽ നിന്നുള്ള സി.പി.എം നേതാവായിരുന്നു **കെ കെ നാരായണൻ (1948-2025)**

## ജീവിതരേഖ
കണ്ണൂർ ജില്ലയിലെ എടക്കാട് താലൂക്കിലെ കൈപ്പച്ചേരിയിൽ കണ്ണന്റേയും മാതുവിന്റേയും മകനായി 1948 ഫെബ്രുവരി 12 ന് ജനനം. പ്രാഥമിക വിദ്യാഭ്യാസത്തിന് ശേഷം രാഷ്ട്രീയ പ്രവർത്തനത്തിൽ സജീവമായ നാരായണൻ മാർക്സിസ്റ്റ് പാർട്ടിയുടെ പെരളശേരി ലോക്കൽ കമ്മിറ്റി സെക്രട്ടറി, എടക്കാട് ഏരിയ കമ്മിറ്റി സെക്രട്ടറി, സി.പി.എം കണ്ണൂർ ജില്ലാ കമ്മിറ്റി അംഗം എന്നീ നിലകളിൽ പ്രവർത്തിച്ചു. 1996 മുതൽ സിപിഎമ്മിന്റെ കണ്ണൂർ ജില്ലാ സെക്രട്ടറിയേറ്റ് അംഗമായിരുന്നു.

മണ്ഡല പുനർ നിർണയത്തിൽ 2011ൽ ധർമ്മടം മണ്ഡലം പുതുതായി വന്നപ്പോൾ 2011-ൽ തന്നെ നടന്ന നിയമസഭ തിരഞ്ഞെടുപ്പിൽ ധർമ്മടത്ത് നിന്ന് ആദ്യമായി നിയമസഭാംഗമായി തിരഞ്ഞെടുക്കപ്പെട്ടു. 2023-ൽ സജീവ പാർട്ടി പ്രവർത്തനത്തിൽ നിന്ന് ഒഴിവായി. കണ്ണൂർ ജില്ലാ പഞ്ചായത്ത് പ്രസിഡന്റ്, കണ്ണൂർ ജില്ലാ ബാങ്ക് പ്രസിഡന്റ്, വിസ്മയ അമ്യൂസ്മെന്റ് പാർക്ക് ചെയർമാൻ, എകെജി സഹകരണ ആശുപത്രി ചെയർമാൻ, സിഐടിയുവിൻ്റെയും ജനറൽ വർക്കേഴ്സ് യൂണിയന്റേയും ജില്ലാ സെക്രട്ടറി എന്നീ നിലകളിൽ പ്രവർത്തിച്ചിട്ടുണ്ട്.  2025 ഡിസംബർ 30ന് അന്തരിച്ചു.   

## അവലംബം


വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:പതിമൂന്നാം കേരള നിയമസഭാംഗങ്ങൾ
കറുകപുത്തൂർ

പാലക്കാട്‌ ജില്ലയിലെ പട്ടാമ്പി താലൂക്കിൽ സ്ഥിതിചെയ്യുന്ന ഗ്രാമമാണ് **കറുകപുത്തൂർ**.  നരസിംഹ മൂർത്തി ക്ഷേത്രം  കോട്ട മതിലിനെ ഓർമ്മിപ്പിക്കും വിധം ശ്രീനരസിംഹമൂർത്തി ക്ഷേത്രതട്ടകപ്രദേശം.തിരുമിറ്റക്കോട് പഞ്ചായത്തിൽ വളർന്നു വരുന്ന ഒരു വ്യാപാരകേന്ദ്രം മുമ്പ് ചാഴിയാട്ടിരി അംശം കറുകപുത്തൂർ ദേശം ഇപ്പോൾ തിരുമിറ്റക്കോട് 2 വില്ലേജിൽ ഉൾപ്പെടുന്ന പ്രദേശം.  മെട്രോ മാൻ  എന്നറിയപ്പെടുന്ന ഇ ശ്രീധരൻ്റെ ജന്മ സ്ഥലവുമാണ് കറുകപുത്തൂർ . കറുകപുത്തൂർ ജുമാ മസ്ജിദും പ്രസിദ്ധമാണ് എല്ലാ വർഷത്തോറും നടത്തിവരാറുള്ള സ്വലാത് വാർഷികത്തിൽ നിരവധി മഹത് വ്യക്തികൾ പങ്കെടുക്കാറുണ്ട് .കറുകപ്പത്തൂർ ഏകാദശിയും കറുകപുത്തൂർ നേർച്ചയുമാണ്  പ്രധാന ആഘോഷങ്ങൾ . തൃശ്ശൂർ ജില്ലയുമായി  അതിർത്തി പങ്കിടുന്ന പ്രദേശവുമാണ്.പട്ടാമ്പിയാണ് അടുത്തുള്ള പ്രധാന നഗരം . പട്ടാമ്പിയിലേക്ക് 12 km ഉണ്ട്. കറുകപുത്തൂരിൽ നിന്നും ഷൊർണൂർ ജംഗ്ഷൻ ലേക്ക് 20 km  ദൂരവും  തൃശ്ശൂരിൽ നിന്നും 30 കിലോമീറ്ററുമാണ് കറുകപുത്തൂരിലേക്കുള്ള കുറഞ്ഞ ദൂരം.

## ചരിത്രം
കറുകപുത്തൂരിലെ ശ്രീ നരസിംഹ മൂർത്തി ക്ഷേത്രം വളരെയേറെ പഴക്കമുള്ള ക്ഷേത്രമാണ് ഈ ക്ഷേത്രം.   നിർമിച്ചതാണെന്നാണ്‌ ഐതീഹം.  ക്ഷേത്രത്തിൻറെ  ചുറ്റുമതിൽ പണി തീരുമ്പോഴേക്കും സൂര്യൻ ഉദിച്ചെന്നും ആ സമയം കുട്ട വേറെ സ്ഥലത്തു കൊട്ടിയെന്നും ആ സ്ഥലം പിന്നീട് കോട്ടകൊട്ടികുന്ന് എന്നും പിണ്ടാലിക്കുന്ന് എന്ന് അറിയപ്പെട്ടു.  പ്രസ്തുത സ്ഥലത്തു ഇപ്പോ ഒരു ക്ഷേത്രവും സ്ഥിതി ചെയ്യുന്നുണ്ട്  ക്ഷേത്രത്തിൻറെ ചുറ്റുമതിൽ ഇപ്പോഴും കേടു വരാതെ വര്ഷങ്ങളായി നിലനിൽക്കുന്നു 

## പ്രധാന ആഘോഷങ്ങൾ

### കറുകപുത്തൂർ നേർച്ച
* ജുമാ പള്ളിക്കു സമീപമുള്ള യാറത്തിലെ നേർച്ചയാണ് 100 വർഷത്തിൽ പരമായി നടന്നു വരുന്നത് ചന്ദനകുടം ആണ്ടു നേർച്ച എന്നാണ് പ്രധാനമായും അറിയപ്പെടുന്നത്  . പൂക്കാരാ തെ തറവാടും തങ്ങൾ മാരും കൂടെയാണ് എല്ലാ വർഷവും  നേർച്ച നടത്തി വരാറുള്ളത്  അതിലെ ചെറു നേർച്ച കമ്മറ്റികൾ  പങ്കെടുക്കാറുണ്ട് രാവിലെ 10 മണിക്ക് പിറ്റേ ദിവസം സൂര്യദയം വരെ ആഘോഷങ്ങൾ ഉണ്ടാകാറുണ്ട് . എല്ലാ ചെറു നേർച്ചകളും വൈകുന്നേരത്തോടെ പള്ളിയിൽ എത്തും അപ്പോഴാണ് കൊടിയേറ്റം നടക്കാറ്  കൊടിയേറ്റത്തിന് മുൻപ് പ്രാർത്ഥനകളും ഖുർആൻ പാരായണവും ഉണ്ടാകാറുണ്ട്  

### കറുകപുത്തൂർ ഏകാദശി
* കറുകപുത്തൂർ ക്ഷേത്രത്തിലെ ഏകാദശിയാണ് മറ്റൊരു പ്രധാന ആഘോഷം  എല്ലാ മലയാള മാസം മകരത്തിലെ ഏകാദശി നാളിൽ നടന്നു വരാറുള്ളത് ഏകദശിയോട് അനുബന്ധിച്ചു ആന ചെണ്ട വാദ്യങ്ങളുടെ അകമ്പടിയോടെ ചെറുപൂരങ്ങൾ ക്ഷേത്രത്തിലേക്ക്  വരാറുണ്ട് ഏകാദശിയോട് അനുബന്ധിച്ചു അന്നദാനം പ്രത്യേക പ്രാർത്ഥന എന്നിവയൊക്കെ നടക്കാറുണ്ട്  

വർഗ്ഗം:പാലക്കാട് ജില്ലയിലെ ഗ്രാമങ്ങൾ
പ്രവീൺ ഗോദ്ഖിണ്ഡി

ഓടക്കുഴൽ (ബാംസുരി) വാദകനായ ഹിന്ദുസ്ഥാനി  സംഗീതജ്ഞനാണ് **പ്രവീൺ ഗോദ്ഖിണ്ഡി**. 
## ജീവിതരേഖ
പണ്ഡിറ്റ് വെങ്കടേഷ് ഗോദ്ഖിണ്ഡിയുടേയും ശ്രീമതി പദ്മജയുടേയും മകനായി 1973 ഒക്ടോബർ 28- ന്നാണ് അദ്ദേഹത്തിന്റെ ജനനം.  ധാർവാറിലെ എസ്.ഡി.എം കോളേജ് ഓഫ് എഞ്ചിയീറിങ്ങ് ആൻഡ് ടെക്നോളജിയിലെ പൂർവ്വവിദ്യാർത്ഥിയായ അദ്ദേഹം ഒരു പരിചയസമ്പന്നനായ ഇലക്ട്രിക്കൽ എഞ്ചിനീയർ കൂടിയാണ്.

തന്റെ പിതാവും  പ്രശസ്തനായ ഒരു ബാംസുരി വാദകനും ഹിന്ദുസ്ഥാനി സംഗീതജ്ഞനുമായ പണ്ഡിറ്റ് വെങ്കടേഷ് ഗോദ്ഖിണ്ഡിയാണ് അദ്ദേഹത്തിന്റെ ഗുരു.  മൂന്നാം വയസ്സിൽ തുടങ്ങി ദശകങ്ങളോളം നീണ്ടു നിന്ന പരിശീലനത്തേത്തുടർന്ന് പ്രവീൺ പിതാവിന്റെ തനത് രീതിയിലുള്ള ഓടക്കുഴൽ വാദനത്തിൽത്തന്നെ (ഹിന്ദുസ്ഥാനിയിലെ ഗായകി രീതി) പ്രവീണനായി.   തന്ത്രകാരി രീതിയിലുള്ള വാദനത്തിലും അദ്ദേഹം സമർത്ഥനാണ്.  ഭാരതീയരീതിയും പാശ്ചാത്യരീതിയും കൂട്ടിച്ചേർത്തുള്ള ഫ്യൂഷൻ സംഗീതത്തിലും അദ്ദേഹം  തന്റേതായ സംഭാവനകൾ നൽകിയിട്ടുണ്ട്.
## ആൽബങ്ങൾ
*ഓം കൃഷ്ണ
*മധുരധ്വനി
*അന്തര്യാമി
*എക്കോസ് ഓഫ് ദി വാലി 
## സംഗീത അവതരണങ്ങൾ
ഇന്ത്യയിലും വിദേശത്തുമായി ധാരാളം ബാംസുരി കച്ചേരികൾ അദ്ദേഹം നടത്തിയിട്ടുണ്ട്.  “മൂന്ന് തലമുറകൾ” എന്ന പേരിൽ തന്റെ അച്ഛും  മകനായ ഷഡജ് ഗോദ്ഖിണ്ഡിക്കുമൊപ്പം അദ്ദേഹം നടത്തിയ ബാംസുരി കച്ചേരി ലോകമൊട്ടുക്കുമുള്ള സംഗീതാസ്വാദകരെ ആകർഷിച്ചിരുന്നു. 2010, സപ്തംബർ-ൽ അർജന്റീനയിലെ മെൻഡോസയിൽ നടന്ന ‘ആഗോള ഓടക്കുഴൽ മേള”യിൽ അദ്ദേഹം പങ്കെടുക്കുകയുണ്ടായി. എട്ടടി നീളമുള്ള ഓടക്കുഴലിൽ (8 feet Contrabass Flute) വാദനം നടത്തിയ ആദ്യത്തെ ഇന്ത്യാക്കരനുമാണ് അദ്ദേഹം.  ആ കുഴലിനെ അദ്ദേഹം “ദൈവത്തിന്റെ പുല്ലാങ്കുഴൽ” (GOID’s BANSI) എന്ന് പുനർനാമകരണം ചെയ്യുകയുണ്ടായി.

കന്നടയിലെ നിരവധി ടി.വി. സീരിയലുകൾക്കും ഏതാനും പ്രശസ്ത സിനിമകൾക്കും അദ്ദേഹം സംഗീതം പകർന്നിട്ടുണ്ട്.  രാഗരഞ്ജിനി എന്ന ഒരു ടി.വി. ഷോയും അദ്ദേഹത്തിന്റെതായുണ്ട്.  ഉസ്താദ് സക്കീർ ഹുസ്സൈൻ, ഡോ. ബാലമുരളീകൃഷ്ണ, പണ്ഡിറ്റ് കാദ്രി ഗോപാൽനാഥ്, പണ്ഡിറ്റ് വിശ്വമോഹൻ ഭട്ട്, വിദ്വാൻ കുമരേഷ് തുടങ്ങി സംഗീതലോകത്തെ ഏറെ അതികായന്മാരോടൊപ്പം അദ്ദേഹം പരിപാടികൾ നടത്തിയിട്ടുണ്ട്.  സാക്സോഫോൺ വിദ്വാൻ കാദ്രി ഗോപാല്നാഥുമായിച്ചേർന്ന് അദ്ദേഹം പുറത്തിറക്കിയ “രാഗ് രംഗ്” എന്ന ആൽബം വളരെ ജനപ്രിയത നേടിയിരുന്നു.  
ഇന്ത്യൻ ശാസ്ത്രീയസംഗീതത്തെ സധാരണക്കാർക്കിടയിൽ പ്രചരിപ്പിക്കാൻ അദ്ദേഹം താല്പര്യപൂർവം ശ്രമിച്ചുപോരുന്നു.
## അവലംബം

## പുറം കണ്ണികൾ
* http://www.pravingodkhindi.com
* http://www.pravingodkhindi.in/cds.php 
* http://www.kannadaaudio.com/Songs/Instrumental/home/Pravin_Godkhindi.php
* http://www.nadatarangini.org/artists/pravin-godkhindi

വർഗ്ഗം:ഹിന്ദുസ്ഥാനി സംഗീതജ്ഞർ
വർഗ്ഗം:ബാംസുരി വാദകർ
വർഗ്ഗം:1973-ൽ ജനിച്ചവർ
വർഗ്ഗം:ഒക്ടോബർ 28-ന് ജനിച്ചവർ
കേരളപുരം കലാം

മലയാള നാടകകൃത്തും നാടക സംഘാടകനും സംവിധായകനുമാണ് **കേരളപുരം കലാം**(മരണം : 15 നവംബർ 2018) . നാൽപതോളം നാടകങ്ങൾ രചിച്ചു. 25 നാടകം സംവിധാനം ചെയ്തു.  2010ൽ സമഗ്രസംഭാവനയ്ക്കു സംഗീതനാടക അക്കാദമി അവാർഡ് ലഭിച്ചു. 
## ജീവിതരേഖ
കൊല്ലം കേരളപുരത്തു ജനിച്ചു. കേരളപുരം സർക്കാർ ഹൈസ്കൂളിൽ കവി തിരുനല്ലൂർ കരുണാകരന്റെ ശിഷ്യനായിരുന്നു. അമച്വർ സമിതികളിൽ ബാലനടനായി വേഷമിട്ടു. 19-ാം വയസ്സിൽ കലാനിലയത്തിൽ ചേർന്ന കലാം, പത്തുവർഷം അവിടെത്തുടർന്നു. ജഗതി എൻ.കെ. ആചാരി, പാപ്പനം കോട് ലക്ഷ്മണൻ എന്നിവർക്കൊപ്പം പ്രവർത്തിച്ചു. പുരാണനാടകങ്ങളിൽ നായകനായും മറ്റും തിളങ്ങിയതിന്റെ വെളിച്ചത്തിൽ തിരുവിതാംകൂർ ദേവസ്വം ബോർഡ് 72ൽ കലാരത്നം ബഹുമതി നൽകി. ഇതിനിടെ ആദ്യ നാടകകഥ രചിച്ചു. കോട്ടയം നാഷനൽ തിയറ്റേഴ്സാണ് -കേളിയെന്ന നാടകം  അരങ്ങിലെത്തിച്ചത്. 30 വർഷം കൊണ്ട് കേളി 1600 വേദികളിൽ കളിച്ചു. അടുത്തനാടകം 'സിംഹനം തിലകൻ സംവിധാനം ചെയ്തു.  പതിനഞ്ചോളം നാടകങ്ങൾ തിലകനുമായി ചേർന്നു ചെയ്തു. സാരഥ്യം, അബ്കാരി, ശംഖൊലി തുടങ്ങിയവ അവയിൽ ചിലത്. ഏറ്റവുമധികം വേദികളിൽ കളിച്ചതു ഫസഹാണ്.

## നാടകങ്ങൾ
*ഫസഹ്
*സിംഹനം
*ഇന്ധനം
*ഭരത് സാഗരം
*തലാഖ്

## സിനിമ
*ഫൈവ് സ്റ്റാർ ഹോസ്പിറ്റൽ
*ഘോഷയാത്ര

## പുരസ്കാരങ്ങൾ
*മികച്ച നാടക രചനയ്ക്ക് 1987-ൽ സംസ്ഥാന അവാർഡ്
*സമഗ്രസംഭാവനയ്ക്കു 2010-ൽ സംഗീതനാടക അക്കാദമി അവാർഡ്

## ഭീഷണികൾ
മുസ്‌ലിം സ്ത്രീകളുടെ സ്വാതന്ത്ര്യത്തെക്കുറിച്ച് എഴുതിയ ‘ഫസഹ്’ എന്ന നാടകം അവതരണകാലത്ത് ഏറെ വിവാദങ്ങളുയർത്തി.  സ്ത്രീക്കും പുരുഷനും ദൈവം തുല്യാവകാശങ്ങളാണ് നൽകിയിട്ടുള്ളതെന്ന് സ്ഥാപിക്കുന്ന ‘ഫഹസ്’ നാടകത്തിന് പലയിടത്തും യാഥാസ്ഥിതികരിൽ നിന്ന് എതിർപ്പുകൾ നേരിടേണ്ടി വന്നു. കണ്ണനല്ലൂരിൽ യാഥാസ്ഥിതികർ സ്റ്റേജ് കത്തിച്ചു.
സാമൂഹികതിന്മകളെ എതിർക്കുന്ന നാടകങ്ങൾ അവതരിപ്പിക്കുമ്പോൾ പലപ്പോഴും വലിയ എതിർപ്പുകൾ നേരിടേണ്ടിവന്നു. ആക്രമണമുണ്ടാവുകയാണെങ്കിൽ രക്ഷപ്പെടാനുള്ള മാർഗങ്ങൾകൂടി നാടകം തുടങ്ങുംമുൻപ് കണ്ടുവയ്ക്കുമായിരുന്നു. തിലകൻ സംവിധാനം ചെയ്ത ഈ നാടകം 1600 വേദികളിലാണ് അരങ്ങേറിയത്. ഫസഹ് ‘ഘോഷയാത്ര’ എന്ന പേരിൽ പിന്നീടു സിനിമയായി. 

## അവലംബം


വർഗ്ഗം:മലയാളനാടകകൃത്തുക്കൾ
വർഗ്ഗം:കേരള സംഗീതനാടക അക്കാദമിയുടെ സമഗ്ര സംഭാവനയ്ക്കുള്ള പുരസ്കാരം ലഭിച്ചവർ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:ആവിഷ്കാര സ്വാതന്ത്ര്യം ഇന്ത്യയിൽ
വർഗ്ഗം:1936-ൽ ജനിച്ചവർ
വർഗ്ഗം:2018-ൽ മരിച്ചവർ
വർഗ്ഗം:നവംബർ 14-ന് മരിച്ചവർ
അക്ബർനാമ (വിവക്ഷകൾ)

*അക്ബർനാമ - അബുൾ ഫസൽ എഴുതിയ, മുഗൾചക്രവർത്തി അക്ബറിന്റെ ജീവചരിത്രം
*അക്ബർനാമ (മൗലാന ഹമീദ് കശ്മീരി) - ദോസ്ത് മുഹമ്മദ് ഖാന്റെ പുത്രനായ മുഹമ്മദ് അക്ബറിന്റെ ജീവചരിത്രം. മൗലാന ഹമീദ് കശ്മീരി എഴുതിയത്
ഇലക്ട്രോൺ ദ്വാരം

ഭൗതികശാസ്ത്രത്തിലും രസതന്ത്രത്തിലും പരാമർശിക്കുന്ന ഒരു അവസ്ഥയാണ് ഇലക്ട്രോൺ ദ്വാരം. ഒരു സ്ഥലത്ത്, പ്രത്യേകിച്ച് ആറ്റത്തിൽ ഒരു ഇലക്ട്രോൺ ഇല്ലാതിരിക്കുന് അവസ്ഥയെ ഇലക്ട്രോൺ ദ്വാരം എന്ന് പറയാം. ഇത് ഒരു ധന ചാർജ്ജായി പരിഗണിക്കുന്നു. എന്നാൽ ഇത് പോസിട്രോണിൽ നിന്ന് വ്യത്യസ്തമാണ്. പോസിട്രോൺ പ്രതിദ്രവ്യത്തിലെ ഒരു യഥാർത്ഥ കണമാണ്.

ഒരു ഇലക്ട്രോൺ അതിന്റെ ഊർജ്ജനിലയിൽനിന്നും ഉന്നതമായ ഒരു ഊർജ്ജനിലയിലേക്ക് മാറുമ്പോൾ അവിടെ ഒരു ഇലക്ട്രോൺ ദ്വാരം ഉണ്ടാവുന്നു. ഖരാവസ്ഥാ ഭൌതികത്തില്‍ ഇലക്ട്രോൺ ദ്വാരം എന്നത് ഒരു സ്ഥലത്ത് ഇലക്ട്രോൺ ഇല്ലാത്ത അവസ്ഥയാണ്.

അർദ്ധചാലക ക്രിസ്റ്റലുകളിൽ കൃത്രിമമായി ഇലക്ട്രോൺ ദ്വാരങ്ങൾ സൃഷ്ടിച്ച് അവയുടെ ചാലകതയെ നിയന്ത്രിക്കാൻ സാധിക്കും. അർദ്ധചാലകഉപകരണങ്ങളുടെ പ്രവർത്തനത്തിന്റെ അടിസ്ഥാനതത്വങ്ങളിൽ ഒന്നാണ് ഇത്.

## അവലംബം

വർഗ്ഗം:ഖരാവസ്ഥാഭൗതികം
വർഗ്ഗം:ഇലക്ട്രോൺ
പോസിട്രോൺ

ഇലക്ട്രോണിന്റെ പ്രതികണമാണ് **പോസിട്രോൺ** അഥവാ **പ്രതിഇലക്ട്രോൺ**. അതായത് പ്രതിദ്രവ്യത്തിൽ ഇലക്ട്രോണിന് സമാനമായ കണമാണ് പോസിട്രോൺ. ഇതിന് ഇലക്ട്രോണിന്റെ തതുല്യമായ ധനചാർജ്ജ് ഉണ്ടായിരിക്കും കൂടാതെ പിണ്ഡം ഇലക്ട്രോണിന് സമമായിരിക്കും. ഒരു താഴ്ന്ന ഊർജ്ജനിലയിലുള്ള പോസിട്രോൺ താഴ്ന്ന ഊർജ്ജനിലയിലുള്ള ഇലക്ട്രോണുമായി കൂട്ടിയിടിച്ചാൽ അവിടെ ഇലക്ട്രോൺ പോസിട്രോൺ ഉന്മൂലനം  (Annihilation) നടക്കുകയും രണ്ടോ അതിലധികമോ ഗാമാകിരണ ഫോട്ടോണുകൾ സൃഷ്ടിക്കപ്പെടുകയും ചെയ്യുന്നു.

## അവലംബം

വർഗ്ഗം:പ്രതിദ്രവ്യം
വർഗ്ഗം:മൗലികകണങ്ങൾ
വർഗ്ഗം:ലെപ്റ്റോണുകൾ ‍‍
വർഗ്ഗം:അണുഭൗതികം
ദി റെഡ് സാരി

കോൺഗ്രസ് അധ്യക്ഷ സോണിയാ ഗാന്ധിയുടെ ജീവിതം ആസ്​പദമാക്കി  ജാവിയർ മോറോ എഴുതിയ പുസ്തകമാണ്  **ചുവന്ന സാരി (ദി റെഡ് സാരി)**. 2008 ൽ സ്പാനിഷിൽ പ്രസിദ്ധീകരിക്കപ്പെട്ട ഈ പുസ്തകത്തിന് ഇംഗ്ലീഷ് പരിഭാഷയുമുണ്ട്.
## ആരോപണം
കോൺഗ്രസ് പാർട്ടിയിൽനിന്നുള്ള എതിർപ്പിനെത്തുടർന്നാണ് വർഷങ്ങളായി ഈ പുസ്തകം ഇന്ത്യയിൽ പ്രസിദ്ധീകരിക്കാൻ സാധിക്കാതിരുന്നത് എന്ന ആരോപണം നിലനിന്നിരുന്നു. പുസ്തകം അസത്യങ്ങളും അർദ്ധസത്യങ്ങളും അപകീർത്തികരമായ പരാമർശങ്ങൾ നിറഞ്ഞതാണെന്നും ഇതിനെതിരെ നിയമനടപടി സ്വീകരിക്കുമെന്നും കോൺഗ്രസ് വക്താവ് അഭിഷേക് സിങ്‌വി പറഞ്ഞിരുന്നെങ്കിലും പിന്നീട് അദ്ദേഹം അഭിപ്രായം മാറ്റി. പുസ്തകം ഇന്ത്യയിൽ പ്രസിദ്ധീകരിക്കേണ്ടെന്ന് ഗ്രന്ഥകാരനായ ജാവിയർ മോറോയാണ് തങ്ങളോട് നിർദ്ദേശിച്ചതെന്നാണ് ഇന്ത്യയിലെ പ്രസാധകൻ  പ്രമോദ് കപൂറിന്റെ നിലപാട് . 

## അവലംബം


വർഗ്ഗം:ജീവചരിത്രഗ്രന്ഥങ്ങൾ
സുവർണ്ണവല്ലി (പശു)

നാടൻപശുക്കളായ വെച്ചൂരിന്റെയും കാസറകോട് കുള്ളന്റെയും സങ്കരയിനമാണ് **സുവർണ്ണവല്ലി**. ഏതു കാലാവസ്ഥയിലും ജീവിക്കാൻപറ്റും എന്നതും രോഗപ്രതിരോധശക്തി കൂടുതലാണെന്നതുമാണ് ഇവയുടെ പ്രത്യേകത. ദിവസം രണ്ട് ലിറ്റർ ചുരത്തുന്ന ഇവയുടെ പാലിൽ കൊഴുപ്പും പ്രോട്ടീനും കൂടുതൽ അടങ്ങിയിട്ടുണ്ട്. ചാണകത്തിനും മൂത്രത്തിനും ഔഷധ ഗുണം ഉണ്ട്. ഒരു ലിറ്റർ മൂത്രത്തിന് മാത്രം 75 രൂപയാണ് വില. ഇവയുടെ പിത്തസഞ്ചിയിൽ നിന്ന് ലഭിക്കുന്ന ഗോരോചനം എന്ന പദാർത്ഥം മരുന്നുത്പാദനത്തിനും ഉപയോഗിക്കുന്നുണ്ട്.

## പേരിനു പിന്നിൽ
നീലേശ്വരത്ത് സുവർണവല്ലിയിൽ താമസിക്കുന്ന ഇലക്ട്രിസിറ്റി ബോർഡ് ജീവനക്കാരനായ പങ്കജാക്ഷനാണ് ആദ്യമായി കാസർകോഡ് കുള്ളനിൽ വെച്ചൂർ പശുവിന്റെ ബീജം കുത്തിവെച്ച് പരീക്ഷണം നടത്തിയത് . അതിനാലാണ് ഇവ സുവർണവല്ലി എന്നറിയപ്പെടുന്നത്.
## അവലംബം


വർഗ്ഗം:കന്നുകാലി വർഗ്ഗങ്ങൾ
വർഗ്ഗം:പശു
വർഗ്ഗം:കേരളത്തിലെ തനതു കന്നുകാലി ജനുസ്സുകൾ
വർഗ്ഗം:ഇന്ത്യൻ കന്നുകാലിയിനങ്ങൾ
മലാവി തടാകം

മലാവി, മൊസാംബിക്ക്, ടാൻസാനിയ എന്നീ രാജ്യങ്ങളിൽ സ്ഥിതിചെയ്യുന്ന തടാകമാണ് **മലാവി തടാകം** (Lake Malawi/Lake Nyasa). ഇത് ന്യാസാ തടാകം എന്നും അറിയപ്പെടുന്നു. കിഴക്കൻ ആഫ്രിക്കൻ റിഫ്റ്റ് മേഖലയിലെ തെക്കേ അറ്റത്തുള്ള തടാകം ആണ് ഇത്.

ലോകത്തിലെ ഏറ്റവും വലിയ ഒൻപതാമത്തെതും ആഫ്രിക്കയിലെ മൂന്നാമത്തേതും , ആഴത്തിൽ ആഫ്രിക്കയിലെ രണ്ടാമത്തേതും ആയ തടാകം മലാവി തടാകമാണ്. ലോകത്തെ മറ്റ് എല്ലാ തടാകങ്ങളിലെതിനെക്കാളും അധികം മത്സ്യങ്ങൾ ഇവിടെ കാണപ്പെടുന്നു. 

## അവലംബം

വർഗ്ഗം:ആഫ്രിക്കയിലെ മഹാ തടാകങ്ങൾ
വർഗ്ഗം:അന്താരാഷ്ട്ര തടാകങ്ങൾ
വർഗ്ഗം:പുരാതന തടാകങ്ങൾ
വർഗ്ഗം:ശുദ്ധജലതടാകങ്ങൾ
സെപ്റ്റിമിയസ് സെവെറസ്

റോമാ സാമ്രാജ്യത്തിലെ ഇരുപതാം ചക്രവർത്തിയായിരുന്നു **സെപ്റ്റിമിയസ് സെവെറസ്** (Septimius Severus (/səˈvɪərəs/; Latin: Lucius Septimius Severus Augustus - 11 ഏപ്രിൽ 145 – 4 ഫെബ്രുവരി 211).  

അന്ന് റോമാ സാമ്രാജ്യത്തിന്റെ ഭാഗമായിരുന്ന ഇന്നത്തെ ലിബിയയിൽ ആയിരുന്നു അദ്ദേഹം ജനിച്ചത്. അന്ന് ആ പ്രദേശം ലെപ്ടിസ് മാഗ്ന എന്നായിരുന്നു അറിയപ്പെട്ടിരുന്നത്. ആഫ്രിക്കയിൽ ജനിച്ച ആദ്യ റോമൻ ചക്രവർത്തിയായിരുന്നു സെവെറസ്.
## അവലംബം

വർഗ്ഗം:റോമൻ ചക്രവർത്തിമാർ
വർഗ്ഗം:ജീവചരിത്രം
ബെലെറിവ് ഓവൽ

ഓസ്ട്രേലിയയിലെ ഹൊബാർടിൽ ഒരു സ്പോർട്സ് സ്റ്റേഡിയമാണ് *ബ്ലണ്ട്സ്റ്റോൺ അറീന* എന്ന**ബെലെറിവ് ഓവൽ**. ക്രിക്കറ്റ്, ഫുട്ബോൾ മൽസരങ്ങൾക്കു വേദിയാകാറുള്ള ബെലെറിവ് ഓവൽ  ടാസ്മാനിയയിലെ ഏക അന്താരാഷ്ട്ര ക്രിക്കറ്റ് സ്റ്റേഡിയമാണ്.2015 ക്രിക്കറ്റ് ലോകകപ്പിനും ബെലെറിവ് ഓവൽ ആതിഥേയത്വം വഹിച്ചിട്ടുണ്ട്. ബിഗ് ബാഷ് ലീഗിൽ ഹൊബാർട് ഹറികെയ്ൻസ് ടീമിറ്റെ ഹോം ഗ്രൗണ്ടാണിത്.

## പുറത്തേക്കുള്ള കണ്ണികൾ

 
*ESPN Cricinfo
*Clarence City Council 
*Tasmanian Cricket Association 

വർഗ്ഗം:ഓസ്ട്രേലിയയിലെ ക്രിക്കറ്റ് സ്റ്റേഡിയങ്ങൾ
വർഗ്ഗം:2015 ക്രിക്കറ്റ് ലോകകപ്പ് വേദികൾ
ഹാഗ്ലീ ഓവൽ

ന്യൂസിലൻഡിലെ ക്രൈസ്റ്റ്ചർച്ചിലുള്ള ഹാഗ്ലീ പാർക്കിൽ  സ്ഥിതി ചെയ്യുന്ന ഒരു ക്രിക്കറ്റ് മൈതാനമാണ് **ഹാഗ്ലീ ഓവൽ**.  ക്രൈസ്റ്റ്ചർച്ചിലെ പ്രധാന സ്റ്റേഡിയമായിരുന്ന ലങ്കാസ്റ്റർ പാർക്ക് 2011 ലെ ഭൂകമ്പത്തിൽ തകർന്നതിനെത്തുടർന്നാണ് അന്താരാഷ്ട്ര ക്രിക്കറ്റ് മൽസരങ്ങൾ ഹാഗ്ലീ ഓവലിലേക്ക് മാറ്റിയത്.2014ൽ സ്കോട്ട്ലൻഡും  കാനഡയും തമ്മിലാണ് ഹാഗ്ലീ ഓവലിലെ ആദ്യ  അന്താരാഷ്ട്ര ഏകദിന മൽസരം കളിച്ചത് . 2014 ഡിസംബറിൽ ന്യൂസിലൻഡും  ശ്രീലങ്കയും തമ്മിൽ നടന്ന ടെസ്റ്റ് മൽസരത്തിനു ആതിഥേയത്വം വഹിച്ചതോടെ ന്യൂസിലൻഡിലെ എട്ടാമത്തെ ടെസ്റ്റ് ക്രിക്കറ്റ് വേദിയായി ഹാഗ്ലീ ഓവൽ മാറി . 2015 ക്രിക്കറ്റ് ലോകകപ്പിന്റെ ഉദ്ഘാടന  മൽസരം ഉൾപ്പെടെ മൂന്ന് മൽസരങ്ങൾക്കു ഹാഗ്ലീ ഓവൽ വേദിയായി.

## അവലംബം

## പുറത്തേക്കുള്ള കണ്ണികൾ
* Hagley Oval, Christchurch at Cricinfo
* Hagley Oval, Christchurch at Cricket Archive

വർഗ്ഗം:2015 ക്രിക്കറ്റ് ലോകകപ്പ് വേദികൾ
വർഗ്ഗം:ന്യൂസീലൻഡിലെ ക്രിക്കറ്റ് സ്റ്റേഡിയങ്ങൾ
മനുക ഓവൽ

ഓസ്ട്രേലിയയുടെ തലസ്താനമായ കാൻബറയിലുള്ള ഒരു സ്പോർട്സ് സ്റ്റേഡിയമാണ് **മനുക ഓവൽ**.വേനൽക്കാലത്ത് ക്രിക്കറ്റ് മൽസരങ്ങൾക്കും ശൈത്യകാലത്ത് ഫുട്ബോൾ മൽസരങ്ങളും ഇവിടെ നടക്കാറുണ്ട്.  2015 ക്രിക്കറ്റ് ലോകകപ്പിന്റെ വേദിയായി മനുക ഓവലിനെ തിരഞ്ഞെടുത്തിട്ടുണ്ട്.
## പുറത്തേക്കുള്ള കണ്ണികൾ

*
*ACT Cricket history of Manuka oval 
*CricInfo's profile of Manuka Oval

വർഗ്ഗം:2015 ക്രിക്കറ്റ് ലോകകപ്പ് വേദികൾ
വർഗ്ഗം:ഓസ്ട്രേലിയയിലെ ക്രിക്കറ്റ് സ്റ്റേഡിയങ്ങൾ
യങ് പ്രസിഡന്റ്‌സ് ഓർഗനൈസേഷൻ

യുവ ചീഫ് എക്‌സിക്യൂട്ടീവുമാരുടെ ആഗോളശൃംഖലയാണ് **യംഗ് പ്രസിഡന്റ്‌സ് ഓർഗനൈസേഷൻ** (വൈ.പി.ഒ). 
## ചരിത്രം
1950ൽ അമേരിക്കയിൽ സ്ഥാപിതമായ വൈ.പി.ഒ യ്ക്ക് 125 രാജ്യങ്ങളിലായി 22,000 ത്തോളം  അംഗങ്ങളുണ്ട്. വൈ.പി.ഒയുടെ 2015 ലെ വാർഷികയോഗം  കൊച്ചി മുസിരിസ് ബിനാലെ വേദിയിൽ സംഘടിപ്പിച്ചിരുന്നു. 
## ലക്ഷ്യം
പരസ്പര പങ്കാളിത്തത്തിലൂടെ അംഗങ്ങൾക്ക് കൂടുതൽ അവസരങ്ങളും വിജയവും ആഗോള വാണിജ്യകേന്ദ്രങ്ങളിൽ ലഭ്യമാക്കുകയാണ് ഇതിന്റെ പ്രധാന ലക്ഷ്യം. 
## അവലംബം

## പുറം കണ്ണികൾ
*YPO Official Site

വർഗ്ഗം:അമേരിക്കയിലെ സംഘടനകൾ
വർഗ്ഗം:അമേരിക്കയിലെ സന്നദ്ധ സംഘടനകൾ
പരന്ത്രീസ്സു ബാലവ്യാകരണ സൂത്രപ്രമാണം

ഫ്രഞ്ച് വ്യാകരണം മലയാളത്തിൽ പ്രതിപാദിച്ചിട്ടുള്ള ഒരു അപൂർവഗ്രന്ഥമാണ് **പരന്ത്രീസ്സു ബാലവ്യാകരണ സൂത്രപ്രമാണം**. ഫ്രഞ്ചിൽ Grammaire Francaise Malealienne എന്നാണ് പേര്. ഇതിന്റെ പൂർണരൂപത്തിലുള്ള ഒരേയൊരു പ്രതി ലണ്ടനിൽ ബ്രിട്ടീഷ് ലൈബ്രറിയിലാണുള്ളത്. ഈ പരന്ത്രീസ് വ്യാകരണ ഗ്രന്ഥത്തിൽ ഗ്രന്ഥകർത്താവിന്റെ പേർ ഒരിടത്തും ചേർത്തിട്ടില്ല. അക്കാലത്ത് മയ്യഴിയിലുണ്ടായിരുന്ന ഫ്രഞ്ച് പാതിരിമാരിൽ ഒരാളായിരിക്കണം ഇതിന്റെ രചയിതാവെന്ന് ഊഹിക്കപ്പെടുന്നു. 
## ഘടന
പരന്ത്രീസ്സു ബാലവ്യാകരണ സൂത്രപ്രമാണത്തിൽ ഫ്രഞ്ച് പദങ്ങളും വാക്യങ്ങളും ഫ്രഞ്ചിലും, വിവരണം മലയാളത്തിലുമാണ്. 
## അവലംബം

## അധിക വായനയ്ക്ക്
#Annuaire De L'Inde Francaise
#Les Origines De Mahe-Alfred Martineau
#Annuaire
#Tant De Vies - K. sachidanandan

വർഗ്ഗം:ഫ്രഞ്ച് വ്യാകരണ ഗ്രന്ഥങ്ങൾ
(357439) 2004 ബിഎൽ86

2015 ജനുവരി 26൹ ഭൂമിയുടെ സമീപത്തു കൂടി കടന്നു പോകുന്ന ഒരു ലഘുഗ്രഹമാണ് **(357439) 2004 BL86**. 440 മീറ്റർ മുതൽ ഒരു കി.മീറ്റർ വരെയായിരിക്കാം ഇതിന്റെ വ്യാസം എന്നാണ് കണക്കാക്കിയിരിക്കുന്നത്. ഭൂമിയിൽ നിന്നും 1,20,000 കി.മീറ്റർ അകലെ കൂടിയാണ് ഇത് കടന്നുപോകുന്നത്. ഇത് ഭൂമിയും ചന്ദ്രനും തമ്മിലുള്ള ദൂരത്തിന്റെ 3.1 മടങ്ങാണ്. 2004 ജനുവരി 30൹ ലിനിയർ ആണ് ഈ ലഘുഗ്രഹത്തെ കണ്ടെത്തിയത്.

2015 ജനുവരി 27ന് ഈ ലഘുഗ്രഹം ഖഗോള മദ്ധ്യരേഖയുടെ സമീപത്ത് കാണപ്പെടും. അപ്പോൾ ഇതിന്റെ കാന്തിമാനം 9 ആയിരിക്കും. 2015 ജനുവരി 27നാണ് ഇതിനെ സൂര്യന്റെ ഓപ്പോസിഷനിൽ കാണപ്പെടുക. ഗോൾഡ് സ്റ്റോൺ ഡീപ് സ്പെയ്സ് നെറ്റ്‌വർക്ക് ഇതിനെ ജനുവരിയിൽ നിരീക്ഷണത്തിനു വിധേയമാക്കും.

അടുത്ത 200 വർഷത്തേക്ക് ഈ ലഘുഗ്രഹം ഭൂമിയോട് ഇത്രയും അടുത്ത് എത്താൻ സാദ്ധ്യതയില്ല. ഇനി ഇത്രയും വലിപ്പമുള്ള ഒരു ലഘുഗ്രഹം(137108) 1999 AN10) ഭൂമിയോട് ഇത്രയും അടുത്തു കൂടി കടന്നു പോകുന്നത് 2027ൽ ആയിരിക്കും. ഏതാണ്ട് ഇത്രയും വലിപ്പമുള്ള 2014 YB35 എന്ന ഒരു ലഘുഗ്രഹം 2015 മാർച്ച് 27൹ ഭൂമിയിൽ നിന്നും 45 ലക്ഷം കി.മീറ്റർ അകലെ കൂടി കടന്നു പോകുന്നുണ്ട്.

## അവലംബം

## പുറത്തേയ്ക്കുള്ള കണ്ണികൾ
*Orbital simulation from JPL (Java) / Ephemeris

357439
യൂണിവേഴ്സിറ്റി ഓവൽ , ഡുനെഡിൻ

ന്യൂസിലൻഡിലെ ഡുനെഡിനിലെ ലോഗൻ പാർക്കിലുള്ള ഒരു ക്രിക്കറ്റ് മൈതാനമാണ് **യൂണിവേഴ്സിറ്റി ഓവൽ**. ഒട്ടാഗോ സർവകലാശാലയുടെ ഉടമസ്ഥതയിലായിരുന്ന യൂണിവേഴ്സിറ്റി ഓവൽ 2001 ൽ ഡുനെഡിൻ  നഗരസഭ വിലയ്ക്കുവാങ്ങി. ഡുനെഡിനിലെ പ്രശസ്തമായ കാരിസ്ബ്രൂക്ക് സ്റ്റേഡിയം മൽസരങ്ങൾക്ക് അനുയോജ്യമല്ലാതെയായതോടെ റഗ്ബി , ഫുട്ബോൾ മൽസരങ്ങൾ ഡുനെഡിനിലെ തന്നെ മറ്റൊരു സ്റ്റേഡിയമായ ഫോർസയ്ത് ബാർ സ്റ്റേഡിയത്തിലേക്കും, ക്രിക്കറ്റ് മൽസരങ്ങൾ യൂണിവേഴ്സിറ്റി ഓവലിലേക്കും മാറ്റുകയായിരുന്നു. ഒട്ടാഗോ ക്രിക്കറ്റ് അസോസിയേഷന്റെ ഹോം ഗ്രൗണ്ടാണിത്. 2008 ൽ ന്യൂസിലന്റും ബംഗ്ലാദേശും തമ്മിൽ നടന്ന ടെസ്റ്റ് മൽസരത്തിനാണ് ഈ മൈതാനം ആദ്യമായി ആതിഥേയത്വം വഹിച്ചത്. ടെസ്റ്റ്, ഏകദിന മൽസരങ്ങൾക്ക് വേദിയാകാറുള്ള യൂണിവേഴ്സിറ്റി ഓവൽ ഡ്രെയിനേജ് സംവിധാനങ്ങളുടെ അഭാവത്തിന്റെ പേരിൽ പലപ്പോഴും വിമർശനങ്ങൾ ഏറ്റുവാങ്ങിയിട്ടുണ്ട്.2015 ക്രിക്കറ്റ് ലോകകപ്പിൽമൂന്ന് ഗ്രൂപ് മൽസരങ്ങൾക്ക് യൂണിവേഴ്സിറ്റി ഓവൽ വേദിയായിരുന്നു.

## അവലംബം
*Vice-Chancellor Delighted to Sign Oval Agreement With City 
*The University Oval Redevelopment 
*Matches of note and records at the University Oval
*{http://www.espncricinfo.com/newzealand/content/ground/58827.html}

## പുറത്തേക്കുള്ള കണ്ണികൾ

*University Oval Test match highest totals - ESPN Cricinfo
* 

വർഗ്ഗം:2015 ക്രിക്കറ്റ് ലോകകപ്പ് വേദികൾ
വർഗ്ഗം:ന്യൂസീലൻഡിലെ ക്രിക്കറ്റ് സ്റ്റേഡിയങ്ങൾ
ആലുംകുറ്റി

പത്തനംതിട്ട ജില്ലയിലെ കോഴഞ്ചേരി താലൂക്കിൽപെട്ട ചെന്നീർക്കര പഞ്ചാത്തിൻറ്റെ വടക്ക് പടിഞ്ഞാറേ അറ്റത്ത് കുളനട പഞ്ചായത്തുമായീ അതിർത്തി പങ്കിടുന്ന പ്രദേശമാണ് ആലുംകുറ്റി.നൂറ്റാണ്ടുകൾ പഴക്കമുള്ള കൂറ്റൻ ആൽമരം തലയെടുപ്പോടെ നിൽക്കുന്നു.ഇവിടെ ഭൂരിപക്ഷവും പട്ടികജാതി വിഭാഗത്തിലെ ആളുകളാണ് ഇതര വിഭാഗത്തിൽ പെട്ടവരും അധിവസിക്കുന്നു.

## കമ്മ്യൂണിസ്റ്റ് പാർട്ടി
പഴയകാലത്ത് ജൻമിമാരുടെ പാടത്ത് പണിയെടുത്ത്  കുടുംബം പോറ്റിയിരുന്നവർ .രാപ്പകൽ അദ്ധ്വാനിച്ചാലും വിട്ടൊഴിയാത്ത പട്ടിണി.തൊഴിൽ സമയത്തിനും കൂലിയിലെ തട്ടിപ്പിനും എതിരായി കേരളത്തിലെ മറ്റ് പ്രദേശങ്ങളിൽ കർഷക തൊഴിലാളി സമരങ്ങൾ ഉയർന്ന് വന്ന സമയത്തൊന്നും ഈ പ്രദേശത്ത് സമരങ്ങൾ രൂപ പെട്ടിരുന്നില്ല.1968ന് ശേഷമാണ് കർഷക തൊഴിലാളി പ്രസ്ഥാനം ആലുംകുറ്റിയിൽ(എത്തരം )എത്തുന്നത് K.A രാജപ്പൻ,സെബാസ്റ്റ്യൻ എന്നീ കർഷക തൊഴിലാളി നേതാക്കളാണ് യൂണിയൻ രൂപീകരണത്തിന് നേതൃത്വം നൽകിയത്. പാടവരമ്പിലെ പീഡനങ്ങൾക്കെതിരെ ശബ്ദമുയർത്തിയ പുരുഷൻമാരെ  പോലീസിനെ ഉപയോഗിച്ച് അറസ്റ്റ് ചെയ്യിപ്പിച്ചതിൽ പ്രതിഷേധിച്ച് പോലീസ് വാൻ തടഞ്ഞിട്ടതും,കൂലി കൂടുതൽ ചോദിച്ചത് നൽകാൻ വിസമ്മതിച്ച പ്രമാണിയുടെ വീട്ടിലേക്ക്  കർഷക തൊഴിലാളി മാർച്ച് നയിച്ചതും ആലുംകുറ്റിയിലെ (എത്തരം ) ശാരദാ ഗോപാലൻറ്റെ നേതൃത്വത്തിലാണ്.പിന്നീട് ആലുംകുറ്റി കമ്മ്യൂണിസ്റ്റ് പാർട്ടിയുടെ ശക്തി കേന്ദ്ര മായി മാറീ.
രജ്നി കോത്താരി

പ്രമുഖ ഇന്ത്യൻ രാഷ്ട്രതന്ത്ര൭ജ്ഞനും രാഷ്ട്രസൈദ്ധാന്തികനും എഴുത്തുകാരനും അക്കാഡമിക്കുമായിരുന്നു **രജ്നി കോത്താരി** (1928- 19 ജനുവരി 2015). സാമുഹിക മാനവിക ശാസ്ത്ര ഗവേഷണ സ്ഥാപനമായ സി.എസ്.ഡി.എസ് (CSDS) 1963 ൽ ദൽഹി ആസ്ഥാനമായി സ്ഥാപിച്ച അദ്ദേഹം തന്നെയാണ് 1980-ൽ ലോകയാൻ എന്ന പേരിലുള്ള ബുദ്ധിജീവികളുടേയും സന്നദ്ധപ്രവർത്തകാരുടേയും ഒരു പൊതുകൂട്ടായ്മ സ്ഥാപിച്ചത്. ഐ.സി.എസ്.എസ്.ആർ (ICSSR) ,പി.യു.സി.എൽ എന്നിവയുമായും അദ്ദേഹം അടുത്തുബന്ധപ്പെട്ടു പ്രവർത്തിച്ചു.

ഇന്ത്യയിലെ രാഷ്ട്രീയ ചിന്തകരിൽ വളരെ പ്രമുഖനായ അദ്ദേഹം നിരവധി കൃതികളുടെ രചയിതാവാണ്. പൊളിറ്റിക്സ് ഇൻ ഇന്ത്യ (1970),കാസ്റ്റ് ഇൻ ഇന്ത്യൻ പൊളിറ്റിക്സ്(1973),റീ തിങ്കിംഗ് ഡമോക്രസി (2005) എന്നിവ അദ്ദേഹത്തിന്റെ ഗ്രന്ഥങ്ങളിൽ ചിലതാണ്. 1985-ൽ റൈറ്റ് ലൈവ്‌ലിഹുഡ് അവാർഡിനു ലോകയാൻ തിരഞ്ഞെടുക്കപ്പെട്ടു.

## രചനകൾ
* 
* 
* 
* 
* 
*
* 

* 
* 
* 
* 
* 
* 

* 
* 
* 
* 

* 
* 
* 

## അവലംബം

വർഗ്ഗം:അവലംബം ഇല്ലാത്ത താളുകൾ
വർഗ്ഗം:ഇന്ത്യൻ എഴുത്തുകാർ - അപൂർണ്ണലേഖനങ്ങൾ
വർഗ്ഗം:1928-ൽ ജനിച്ചവർ
വർഗ്ഗം:2015-ൽ മരിച്ചവർ
വർഗ്ഗം:ജനുവരി 19-ന് മരിച്ചവർ
വർഗ്ഗം:ഇന്ത്യൻ രാഷ്ട്രതന്ത്രജ്ഞർ
വർഗ്ഗം:ഇന്ത്യൻ രാഷ്ട്രസൈദ്ധാന്തികർ
മികച്ച സംഗീതസംവിധായകനുള്ള കേരള സംസ്ഥാന ചലച്ചിത്ര പുരസ്കാരം

**മികച്ച സംഗീതസംവിധായകനുള്ള [[കേരളസംസ്ഥാന ചലച്ചിത്രപുരസ്കാരം]]** വിജയികൾ:

|
## അവലംബം
*Official website 
*PRD, Govt. of Kerala: Awardees List 
*Malayalam Cinema
ചെച്‌നിയ

റഷ്യയിലെ ഒരു ഫെഡറൽ സബ്ജക്ട് ആണ് ചെച്‌നിയ എന്ന **ചെചെൻ റിപ്പബ്ലിക്.** കിഴക്കെ യൂറോപ്പിന്റെ തെക്കെയറ്റത്തും കാസ്പിയൻ തടാകത്തിന്റെ 100 മീറ്റർ പരിധിയിലുമായാണ് ഇത് സ്ഥിതി ചെയ്യുന്നത്. ഗ്രോസ്‌നി നഗരമാണ് തലസ്ഥാനം. 2010ലെ റഷ്യൻ കാനേഷുമാരി അനുസരിച്ച് 1,268,989 ആണ് ഇവിടുത്തെ മൊത്തം ജനസംഖ്യ.
## അവലംബം

വർഗ്ഗം:തർക്കപ്രദേശങ്ങൾ
വർഗ്ഗം:റഷ്യ
യൂസഫ് ഹമീദ്

ഇന്ത്യൻ ഗവേഷകനും സിപ്ലയുടെ നിലവിലത്തെ ചെയർമാനുമാണ് **യൂസഫ് ഹമീദ്** അഥവാ **യൂസഫ് ഖ്വാജ ഹമീദ്**.

## അവലംബം

വർഗ്ഗം:അപൂർണ്ണ ജീവചരിത്രങ്ങൾ
വർഗ്ഗം:ജീവിച്ചിരിക്കുന്നവർ
വർഗ്ഗം:1936-ൽ ജനിച്ചവർ
വെൺമുരശ്

മഹാഭാരതത്തെ ആസ്പദമാക്കി  ബി. ജയമോഹൻ രചിക്കുന്ന തമിഴ് നോവലാണ്‌ **വെൺമുരശ്**. സാധ്യതയിലും വ്യാപ്തിയിലും മഹാഭാരതത്തോട് കിടപിടിക്കുന്ന സൃഷ്ടിയാണ് ജയമോഹൻ ലക്ഷ്യമിടുന്നത്. 2014 ജനുവരിയിൽ എഴുതിത്തുടങ്ങിയ കൃതി പത്തുവർഷംകൊണ്ട് പൂർത്തിയാവുമെന്നു പ്രതീക്ഷിക്കുന്നു. 'വെൺമുരശ്' പുസ്തകങ്ങളുടെ ഒരു പരമ്പരയായാണ് പ്രസിദ്ധീകരിക്കുന്നത്. 2017 ഡിസബർ ആയപ്പോഴേക്കും പതിനാറ് പുസ്തകങ്ങൾ പ്രസിദ്ധീകരിച്ചു കഴിഞ്ഞു.ഇതുവരെ പതിനാറായിരം പേജോളം ആകാറായി.

വർഗ്ഗം:തമിഴ് സാഹിത്യം
ഗോയോസെഫലി

പാച്ചിസെഫാലോസൌരിഡ് കുടുംബത്തിൽ പെട്ട ദിനോസർ ആണ്  **ഗോയോസെഫലി**. അന്ത്യ ക്രിറ്റേഷ്യസ് കാലത്ത് ആണ് ഇവ ജീവിച്ചിരുന്നത്. ഫോസ്സിൽ കണ്ടു കിട്ടിയിട്ടുള്ളത് മംഗോളിയയിലെ നിന്നും ആണ്.  10-40 കിലോ മാത്രം ഭാരം വരുന്ന ഒരു ദിനോസർ ആയിരുന്നു ഇവ . 

## ചിത്രശാല

Goyocephale.jpg|
Goyocephale lattimorei.jpg|Skeletal restoration
File:Goyocephalebcn2.JPG|Skull roof in profile


## അവലംബം
* Pachycephalosauria 
*  Identity card: Goyocephale

വർഗ്ഗം:ഏഷ്യൻ ദിനോസറുകൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ‎
ഗ്രസിലിസെററ്റോപ്സ്

സെറാടോപിയ എന്ന കുടുംബത്തിൽ പെട്ട ദിനോസർ ആണ് **ഗ്രസിലിസെററ്റോപ്സ്**. അന്ത്യ ക്രിറ്റേഷ്യസ് കാലത്ത് ജീവിച്ചിരുന്നവയാണ് ഇവ. ഫോസ്സിൽ കണ്ടു കിട്ടിയിടുള്ളത് മംഗോളിയയിൽ നിന്നും ആണ് .

## ശരീര ഘടന
വളരെ ചെറിയ ദിനോസർ ആയ  ഇവ ഇരുകാലി ആയിരുന്നു. കണ്ടു കിട്ടിയ ഫോസ്സിൽ വെച്ച് ഇവയ്ക്ക് ഒരു പൂച്ചയുടെ വലിപ്പം മാത്രമേ ഉള്ളൂ . ഇവയ്ക്ക് മുഖത്ത് കൊമ്പ് ഇല്ലായിരുന്നു. എന്നാൽ തലക്ക് പിൻ ഭാഗത്തായി അസ്ഥിയുടെ ആവരണം ആയ ഫ്രിൽ ഉണ്ടായിരുന്നു.

## അവലംബം

## പുറത്തേക്കുള്ള കണ്ണികൾ
* ''Graciliceratops in Dinosaurier-info'' (in German)
* http://www.thescelosaurus.com/ceratopsia.htm
വർഗ്ഗം:ഏഷ്യൻ ദിനോസറുകൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ‎
വർഗ്ഗം:സെറാടോപ്‌സിയാ
കൃഷ്ണചന്ദ്രൻ (ക്രിക്കറ്റ് താരം)

ഒരു  യു.എ.ഇ ക്രിക്കറ്റ് താരമാണു **കൃഷ്ണചന്ദ്രൻ** (ജനനം 1984 ഓഗസ്റ്റ് 24). പാലക്കാട് കൊല്ലങ്കോട് സ്വദേശിയായ ഇദ്ദേഹം2015 ക്രിക്കറ്റ് ലോകകപ്പിനുള്ള യു.എ.ഇ ടീമിൽ ഇടം നേടി.

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1984-ൽ ജനിച്ചവർ
അശ്വഥ് നാരായണൻ

ഉയർന്നുവരുന്ന കർണ്ണാടക സംഗീതജ്ഞരിൽ പ്രമുഖനാണ് **അശ്വഥ് നാരായണൻ**.  ശ്രീ എൻ. രാജഗോപാലിന്റേയും ശ്രീമതി. ജയന്തി രാജഗോപാലിന്റേയും മകനായി, ശ്രീ അരിയക്കുടി രാമാനുജ അയ്യങ്കാരുടെ പരമ്പരയിൽ, 1991 ജൂലായ് നാലിനാണ് ജനനം.  സംഗീതത്തിൽ അവഗാഢമായ ജ്ഞാനം കൈമാറിവരുന്ന ഒരു കുടുംബപരമ്പരയിലാണ് അശ്വഥിന്റെ സ്ഥാനം .
നാലാം വയസ്സിൽ സംഗീതലോകത്തെത്തിയ അശ്വഥിന്റെ അദ്യഗുരു ശ്രീമതി ജയലക്ഷ്മി സുന്ദരരാജനാണ്.  പിന്നീട് 1998-ൽ സംഗീതകലാനിധി ശ്രീ പാലക്കാട് കെ.വി. നാരായണസ്വാമിയുടെ കീഴിൽ 2002-ൽ, അദ്ദേഹം മരിക്കുംവരെ, ശിഷ്യനായി തുടർന്നു.  തുടർന്ന് ഗുരുപത്നിയും സംഗീതവിദുഷിയുമായ ശ്രീമത്. പദ്മ നാരയണസ്വാമിയുടെ കീഴിലാണ് സംഗീതപഠനം നടക്കുന്നത്. തഞ്ചാവൂർ ശാസ്ത്ര യൂനിവെർസിറ്റിയിലെ ബി.ടെക് വിദ്യാർത്ഥിയുമാണ്.

## അവലംബം


വർഗ്ഗം:കർണ്ണാടകസംഗീതജ്ഞർ
കർണാട്ടിക്ക സഹോദരന്മാർ

കർണ്ണാടകസംഗീതരംഗത്ത് ഇന്നത്തെ യുവനിരയിൽ ഗണനീയരാണ് **കർണ്ണാട്ടിക്ക സഹോദരന്മാർ** എന്നറിയപ്പെടുന്ന ശശികിരണും ഗണേശും. രണ്ടുപേരും ചേർന്നാണ് കച്ചേരികൾ അവതരിപ്പിച്ചുപോരുന്നത് .  
സഹോദരസന്താനങ്ങളായ ഇവർ രണ്ടുപേരും പ്രശസ്തനായ ഗോട്ടുവാദ്യം നാരായണ അയ്യങ്കാരുടെ പേരക്കുട്ടികളാണ്.  രണ്ടാം വയസ്സിൽത്തന്നെ അതീവശ്രദ്ധേയമായ മട്ടിൽ സംഗീതാഭിരുചിയും പ്രായത്തിനേക്കാളേറെ സംഗീതപാടവവും പ്രദർശിപ്പിച്ച ഇവർ ഇന്ന് സംഗീതജ്ഞരുടെ മുൻ നിരയിലേക്കെത്തിക്കഴിഞ്ഞു. 
 
കച്ചേരികളും ജുഗൽബന്ധികളും ഫ്യൂഷൻ സംഗീതവുമായി അവർ ഇതിനോടകം തന്നെ 3500-ഓളം വേദികളിൽ പ്രത്യക്ഷപ്പെട്ടുകഴിഞ്ഞു.  അമേരിക്ക, സിംഗപ്പൂർ, മലയേഷ്യ, ഇംഗ്ലണ്ട്, യു.എ.ഇ., എന്നിവിടങ്ങളിലെല്ലാം ഇവർ കച്ചേരികൾ നടത്തിയിട്ടുണ്ട്.  2010 സപ്തംബർ 10-ഉം 11-ഉമായി, വിശ്വശാന്തിദിനത്തിന്റെ പശ്ചാത്തലത്തിൽ,  ഇവർ ഒരു 24 മണിക്കൂർ കച്ചേരി നടത്തുകയുണ്ടായി.  അത്രയും സമയം ഒരു ഇടവേളപോലും എടുക്കാതെയായിരുന്നു കച്ചേരി.
## അവലംബം


വർഗ്ഗം:കർണ്ണാടകസംഗീതജ്ഞർ
അമൃത വെങ്കടേശ്

ഇന്ത്യയിലും പുറംലോകത്തും ഏറെ അറിയപ്പെടുന്ന കർണ്ണാടക സംഗീതജ്ഞയാണ് **അമൃത വെങ്കടേശ്**. 
 
ആഴത്തിലുള്ള ശബ്ദവും രാഗങ്ങളേക്കുറിച്ചുള്ള അവഗാഹമായ ധാരണയും അത്മവിശ്വാസം നിറഞ്ഞ ആലാപനശൈലിയും അവരുടെ കച്ചേരികളെ വേറിട്ട അനുഭവങ്ങളാക്കുന്നു.

ഈ യുവഗായിക വീണാവാദനത്തിലും തന്റെ  പ്രാഗല്ഭ്യം തെളിയിച്ചിട്ടുണ്ട്.  തിരുവനന്തപുരത്ത് പദ്നാഭസ്വാമിക്ഷേത്രത്തിലെ നവ്രാത്രിമണ്ഡപ്ത്തിൽ പാടിയ രണ്ടാമത്തെ വനിത എന്ന ഖ്യാതിയും അവർക്കുണ്ട്. ആദ്യത്തേത് ശ്രീമതി പാറശ്ശാല പൊന്നമ്മാൾ ആയിരുന്നു.  

ബെംഗളൂരിൽ ആണ് ഇവർ താമസിക്കുന്നത്. ആറാം വയസ്സിൽ അച്ഛൻ നഷ്ടപ്പെട്ട അമൃതക്ക് പിതാമഹനും പിതാമഹിയും അമ്മ ശ്രീമതി രാധയും മാതുലനും വീണാവാദകനുമായ ശ്രീ മാധവനുമായിരുന്നു സംഗീതാഭ്യസനത്തിന്ന് താങ്ങും തണലുമായിരുന്നത്.  ആറാമത്തെ വയസ്സിൽ ബെംഗളൂരുവിലെ ആഞജനേയക്ഷേത്രത്തിലായിരുന്നു ആദ്യ കച്ചേരി.  തുടർന്ന് ശ്രീ. എം.ടി. ശെൽവനാരായണൻ, ശ്രീമതി ചാരുമതി രാമചന്ദ്രൻ, പ്രിൻസ് രാമവർമ്മ എന്നിവരുടെ കീഴിൽ അവർ ശിക്ഷണം നേടിയിട്ടുണ്ട്. ബെംഗളൂരുവിലെ ബിഷപ് കോട്ടൺസ് കോളേജിലെ ഒരു ശാസ്ത്രവിദ്യാർത്ഥി കൂടിയാണ് അമൃത.

## അവലംബം


വർഗ്ഗം:കർണ്ണാടകസംഗീതജ്ഞർ
എന്റെ ഗ്രാമം (ചലച്ചിത്രം)

ശ്രീമൂലനഗരം വിജയൻ കഥയും സംഭാഷണവും എഴുതി സംവിധാനം ചെയ്ത് 1984ൽ പുറത്തിറങ്ങിയ ചിത്രമാണ് **എന്റെ ഗ്രാമം**. മലയാളത്തിലെ അവസാന ബ്ലാക്ക് & വൈറ്റ് ചിത്രം എന്ന പ്രത്യേകത ഈ ചിത്രത്തിനുണ്ട്. ടി.കെ വാസുദേവൻ തിരക്കഥയെഴുതി നിർമ്മിച്ച ഈ ചിത്രത്തിൽ എം.ജി. സോമൻ, അംബിക, കനകദുർഗ, ശ്രീലത, മാള അരവിന്ദൻ എന്നിവരായിരുന്നു  പ്രധാന താരങ്ങൾ. ശ്രീമൂലനഗരം വിജയൻ തന്നെ എഴുതിയ ഗാനങ്ങൾക്ക് വിദ്യാധരനായിരുന്നു സംഗീതം.
 ഈ ചിത്രത്തിനുവേണ്ടി യേശുദാസ് ആലപിച്ച *കല്പാന്തകാലത്തോളം* എന്ന ഗാനം ഏറെ ജനപ്രീതി ആർജിച്ചതാണ്. എല്ലാ വരികളും 'ക' എന്ന അക്ഷരത്തിലാണ് തുടങ്ങുന്നത് എന്ന പ്രത്യേകത ഇതിനുണ്ട്. 

## താരനിര

## പാട്ടരങ്ങ്
ഗാനങ്ങൾ :ശ്രീമൂലനഗരം വിജയൻ
ഈണം :വിദ്യാധരൻ

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1984-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
എ.എസ്. കിരൺ കുമാർ

**എ.എസ്. കിരൺ കുമാർ**ഐ.എസ്.ആർ.ഒ ചെയർമാൻ.  മംഗൾയാൻ ദൗത്യത്തിൻെറ ശിൽപികളിലൊരാളായിരുന്നു. ബഹിരാകാശ കമീഷൻ അധ്യക്ഷൻ എന്നീ സ്ഥാനങ്ങളും അദ്ദേഹം വഹിക്കുന്നു.  
## ജീവിതരേഖ
കർണാടക സ്വദേശിയായ ഇദ്ദേഹം അഹ്മദാബാദിലെ സ്പേസ് ആപ്ളിക്കേഷൻ സെൻറർ ഡയറക്ടറായിരുന്നു. ബാംഗ്ളൂർ യൂനിവേഴ്സിറ്റിയിൽനിന്ന് ഇലക്ട്രോണിക്സിൽ എം.എസ്സിയും ബംഗളൂരു ഇന്ത്യൻ ഇൻസ്റ്റിറ്റ്യൂട്ട് സയൻസിൽനിന്ന് ഫിസിക്കൽ എൻജിനീയറിങ്ങിൽ എം.ടെക്കും നേടി.  1975ലാണ് ഐ.എസ്.ആർ.ഒയിൽ ചേർന്നു. ബഹിരാകാശ വകുപ്പ് സെക്രട്ടറി, . ഐ.എസ്.ആർ.ഒയുടെ ചൊവ്വാ ദൗത്യമായ മംഗൾയാനിലെ അഞ്ച് ശാസ്തീയ ഉപകരണങ്ങളിൽ മൂന്നെണ്ണം നിർമിച്ച 1/12/2015 11:03:56 PMസംഘത്തിന് നേതൃത്വം നൽകിയത് ഇദ്ദേഹമാണ്. കഴിഞ്ഞ വർഷം രാജ്യം പദ്മശ്രീ നൽകി ആദരിച്ചു. ഡിസംബർ 31ന് വിരമിച്ച കെ. രാധാകൃഷ്ണൻെറ പിൻഗാമിയായി മൂന്നു വർഷത്തേക്കാണ് ഇപ്പോഴത്തെ ചെയർമാൻ സ്ഥാനം.

## പുരസ്കാരം
* പത്മശ്രീ
## നേട്ടങ്ങൾ
* Development of III tier imaging for satellites such as IRS-1C and Resourcesat-1
* Development of Ocean Colour instruments for PFZ forecast
* Development of stereo imaging system for Cartosat-1
* Development of sub-meter resolution optical imaging for Cartosat-2
* Development of 2-channel and 3-channel VHRR meteorological payloads
* Development of third generation Imagers and sounders
* Development of Terrain Mapping Camera and Hyper Spectral Imager for Chandrayaan-2}}

## അവലംബം
കെ. കുഞ്ഞിരാമൻ (ഉദുമ)

2011 മുതൽ ഉദുമ നിയമസഭാമണ്ഡലത്തെ പ്രതിനിധീകരിക്കുന്ന എം.എൽ.എയാണ് **കെ. കുഞ്ഞിരാമൻ**. സി.പി.ഐ (എം) കാസർഗോഡ് ജില്ലാ കമ്മിറ്റി അംഗമാണ്. ചന്തു മണിയാണിയുടെയും കുഞ്ഞമ്മയുടെയും മകനായി 1948 ഫെബ്രുവരി 28-ന് ആലക്കോട് ജനിച്ചു. എസ്.എസ്.എൽ.സി വരെയാണ് ഔദ്യോഗിക വിദ്യാഭ്യാസം നേടിയത്. കർഷകനും സാമൂഹ്യപ്രവർത്തകനുമായ അദ്ദേഹത്തിന് കാൻഫെഡ് ഏർപ്പെടുത്തിയ, കാസർഗോഡ് ജില്ലയിലെ മികച്ച ജൈവ കർഷകനുള്ള അവാർഡ് 2014-ൽ ലഭിച്ചിട്ടുണ്ട്

## വഹിക്കുന്ന / വഹിച്ച സ്ഥാനങ്ങൾ
* സി.പി.ഐ (എം) ഉദമ ഏരിയ സെക്രട്ടറി
* സി.പി.ഐ (എം) കാസർഗോഡ് ജില്ലാ കമ്മിറ്റി അംഗം
* കേരള കർഷക സംഘം കാസർകോട് ജില്ലാ ട്രഷറർ
* കേരള കർഷക സംഘം സംസ്ഥാന കമ്മിറ്റി അംഗം
* കേരഫെഡ് എക്‌സിക്യൂട്ടീവ് ഡയറക്ടർ (17 വർഷം)
* പനയാൽ സംസ്ഥാന സഹകരണ ബാങ്ക് (20 വർഷം) പ്രസിഡന്റ്
* ബേക്കൽ ടൂറിസം സഹകരണ സംഘം പ്രസിഡന്റ്

## അവലംബം


വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:പതിനാലാം കേരളനിയമസഭാ അംഗങ്ങൾ
വർഗ്ഗം:1948-ൽ ജനിച്ചവർ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:ഫെബ്രുവരി 28-ന് ജനിച്ചവർ
കെ. കുഞ്ഞിരാമൻ (തൃക്കരിപ്പൂർ)

2006 മുതൽ 2016 വരെ തൃക്കരിപ്പൂർ മണ്ഡലത്തിൽ നിന്നുള്ള നിയമസഭാംഗമായിരുന്ന മുതിർന്ന സി.പി.എം നേതാവായിരുന്നു **കെ.കുഞ്ഞിരാമൻ(1940-2023)**
സി.പി.എം സംസ്ഥാന സമിതി അംഗം, സി.പി.എമ്മിന്റെയും കെ.എസ്.കെ.ടി.യുവിന്റെയും കാസർഗോഡ് ജില്ലാ സെക്രട്ടറി എന്നീ നിലകളിലും പ്രവർത്തിച്ചിട്ടുണ്ട്.
വാർധക്യ സഹജമായ അസുഖങ്ങൾക്ക് ചികിത്സയിൽ തുടരവെ 2023 ഡിസംബർ 13ന് അന്തരിച്ചു.

## ജീവിതരേഖ
കോട്ടയം ജില്ലയിലെ ചങ്ങനാശ്ശേരി താലൂക്കിലെ തുരുത്തിയിൽ കുഞ്ഞമ്പു വൈദ്യരുടേയും കുഞ്ഞിമാണിക്യത്തിന്റെയും മകനായി 1943 നവംബർ 10 ന് ജനനം.
വടകര സിദ്ധാശ്രമത്തിലെ സംസ്കൃത പഠനത്തിന് ശേഷം തൃപ്പൂണിത്തുറ ആയൂർവേദ കോളേജിൽ ചേർന്നു.

കമ്മ്യൂണിസ്റ്റ് പാർട്ടിയുടെ വിദ്യാർത്ഥി വിഭാഗമായിരുന്ന കേരള സ്റ്റുഡൻസ് ഫെഡറേഷനിലൂടെ രാഷ്ട്രീയത്തിലെത്തി.
കോളേജ് യൂണിയൻ ചെയർമാനായും പ്രവർത്തിച്ചു.
1969-1970 കാലഘട്ടത്തിൽ സംഘടനയുടെ സംസ്ഥാന വൈസ് പ്രസിഡന്റും എറണാകുളം ജില്ലാ സെക്രട്ടറിയുമായിരുന്നു.

1979 മുതൽ 1984 വരെ ചെറുവത്തൂർ ഗ്രാമ പഞ്ചായത്ത് പ്രസിഡൻറായും
1984 മുതൽ മാർക്സിസ്റ്റ് പാർട്ടി ജില്ലാ സെക്രട്ടേറിയറ്റ് അംഗമായും 1994 മുതൽ 2004 വരെ മാർക്സിസ്റ്റ്‌ പാർട്ടിയുടെ കാസർഗോഡ് ജില്ലാ സെക്രട്ടറിയായും പാർട്ടി 
സംസ്ഥാന സമിതി അംഗമായും പ്രവർത്തിച്ചു. 2006 മുതൽ 2016 വരെ തൃക്കരിപ്പൂരിൽ നിന്നുള്ള നിയമസഭാംഗമായിരുന്നു.

## അവലംബം

 	
വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:1943-ൽ ജനിച്ചവർ
വർഗ്ഗം:നവംബർ 10-ന് ജനിച്ചവർ
വർഗ്ഗം:പന്ത്രണ്ടാം കേരള നിയമസഭാംഗങ്ങൾ
വർഗ്ഗം:അപൂർണ്ണ ജീവചരിത്രങ്ങൾ
വർഗ്ഗം:അപൂർണ്ണ ലേഖനങ്ങൾ
വർഗ്ഗം:2023-ൽ മരിച്ചവർ
സൈഫുദ്ദീൻ ഖുതുസ്

**സൈഫുദ്ദീൻ ഖുതുസ്**, **Kutuz** or Koetoez, (; *epithet*: **al-Malik al-Muzaffar Saif ad-Din Qutuz** (Arabic: الملك المظفر سيف الدين قطز) (മരണം October 24, 1260) ഈജിപ്റ്റിലെ മൂന്നാമത്തെ  മംലൂക്ക് സുൽത്താൻആയിരുന്നു സൈഫുദ്ദീൻ ഖുതുസ്  1259 മുതൽ 1260ൽ വധിക്കപ്പെടും വരെ ആയിരുന്നു ഭരണകാലം. ഐൻ ജാലൂത്ത് യുദ്ധത്തിൽ മംഗോളുകൾക്കെതിരെ മംലൂക്കുകളുടെ നേതൃത്വത്തിൽ മുസ്ലിങ്ങൾ ഐതിഹാസിക വിജയം നേടിയത് സൈഫുദ്ദീൻ ഖുതുസിന്റെ നേതൃത്വത്തിലായിരുന്നു. വളരെ ചെറിയ കാലയളവ് മാത്രമേ ഭരണത്തിലിരുന്നുള്ളൂവെങ്കിലും ഏറ്റവും ജനകീയനായ മംലൂക്ക് ഭരണാധികാരിയായും ഇസ്ലാമിക ചരിത്രങ്ങളിലെ ഉയർന്ന സ്ഥാനീയൻമാരിലൊരാളായും അദ്ദേഹം ഗണിക്കപ്പെടുന്നു. ഒരു അടിമയായി ജീവിതം ആരംഭിച്ച സൈഫുദ്ദീൻ ഖുതുസ് പടിപടിയായി ഉയർന്നു ഒരു മംലൂക്ക് സാമ്രാജ്യത്തിന്റെ ഭരണനിരയിലേക്ക് ഉയർത്തപ്പെടുകയായിരുന്നു.

## അവലംബം
പ്രിൻസ് രാമവർമ്മ

തെക്കേ ഇന്ത്യയിലെ ഒരു പ്രമുഖനായ കർണ്ണാടകസംഗീതജ്ഞനാണ്  **പ്രിൻസ് രാമവർമ്മ**.  തിരുവിതാംകൂർ രാജകുടുംബാംഗമായ അദ്ദേഹം പ്രസിദ്ധനായ ഒരു വായ്പ്പാട്ടുകാരനും വീണാവാദകനും എഴുത്തുകാരനും റോട്ടർഡാം കൺസർവേറ്ററി ഓഫ് മ്യൂസിക്കിൽ അദ്ധ്യാപകനുമാണ്.  മഹാരാജാ സ്വാതിതിരുനാളിന്റേയും രാജാ രവിവർമ്മയുടേയും കലാപാരമ്പര്യത്തിന്റെ തുടർച്ചയിൽ നിൽക്കുന്ന അദ്ദേഹം പൂയം തിരുനാൾ ഗൗരിപാർവതിബായിയുടെയും ചെമ്പ്രോൾ രാജരാജവർമ്മയുടേയും ഏറ്റവും ഇളയ മകനാണ്..അദ്ദേഹത്തിന്റെ മൂത്ത സഹോദരി, പ്രൊഫസർ മാധവദാസ് നാലാപ്പാട്ടിന്റെ സഹധർമ്മിണിയായ തിരുവാതിര തിരുനാൾ ലക്ഷ്മീബായി ആണ്.

## ജീവിതരേഖ
1968 അഗസ്ത് 12-ന്നാണ് ജനനം.  
ആദ്യകാലത്ത് മൃഗചികിത്സാരംഗത്ത് ഒരു സർജ്ജനായിത്തീരാൻ താത്പര്യം കാണിച്ചിരുന്ന രാമവർമ്മക്ക് ഒരു നിയോഗം പോലെ പാടാൻ കിട്ടിയ ഒരവസരമാണ് സംഗീതലോകത്തേക്ക് അദ്ദേഹത്തെ എത്തിച്ചത്. തുടർന്ന് 1982-ൽ അദ്ദേഹം, തന്റെ പ്രപിതാമഹിയുടെ പ്രോത്സാഹനത്തിലും സാമ്പത്തികസഹായത്തോടേയും,  സംഗീതം പഠിക്കാനാരംഭിച്ചു.  വെച്ചൂർ ഹരിഹരസുബ്രഹ്മണ്യ അയ്യർ, തിരുവനന്തപുരം. ആർ. വെങ്കിട്ടരാമൻ, കെ.എസ്.നാരയണസ്വാമി എന്നിവരായിരുന്നു ആദ്യകാല ഗുരുക്കന്മാർ.    പിന്നീട് അദ്ദേഹ്അം എം. ബാലമുരളികൃഷ്ണയുടെ കീഴിലും സംഗീതാഭ്യസനം നടത്തി.

## സംഗീതരംഗം
രാമവർമ്മ തന്റെ ആദ്യ സംഗീതപ്രകടനം നടത്തിയതും ആദ്യ സി.ഡി. പ്രകാശിപ്പിച്ചതും ലണ്ടനിലെ ക്യൂൻ എലിസബത്ത് ഹാളിലാണ്.  സംഗീതത്തിന്റെ മറ്റെല്ലാ മേഖലകളുടേയും സ്വാധീനം സ്വാംശീകരിക്കാറുള്ള അദ്ദേഹം ദുബായ്, ഫ്രാൻസ്, ജർമ്മനി, കുവൈറ്റ്, നെതർലാൻഡ്, യു.കെ., യു.എസ്., എന്നീ രാജ്യങ്ങളിലൊക്കെ സംഗീതക്കച്ചേരി നടത്തിയിട്ടുണ്ട്.  ബെൽജിയത്തിലെ സ്യൂഡർപെർഷ്യൂസിലും, ആംസ്റ്റാർഡാമിൽ റോയൽ ട്രോപ്പൻ ഇൻസ്റ്റിറ്റ്യൂട്ടിലും ഹേഗിലെ കോർസോ തിയേറ്ററിലും അദ്ദേഹം നടത്തിയ പ്രകടനങ്ങൾ ശ്രദ്ധേയങ്ങളായിരുന്നു.   എ.പി.ജെ. അബ്ദുൾകലാം പ്രസിഡന്റായിരുന്നപ്പോൾ അദ്ദേഹം പ്രിൻസ് രാമവർമ്മയെ രാഷ്ട്രപതി ഭവനിൽ കച്ചേരിനടത്താൻ ക്ഷണിച്ചിരുന്നു.  
സ്വാതിതിരുനാളിന്റേയും ബൽമുരളികൃഷ്ണയുടേയും രചനകളേപ്പറ്റി ആധികാരികാമായി പറയാൻ കഴിവുള്ള ഒരാളായാണ് രാമവർമ്മ പരിഗണിക്കപ്പെട്ടുപോരുന്നത്.  കർണ്ണാടകസംഗീതത്തേക്കുറിച്ച് അദ്ദേഹം ധാരാളം സോദാഹരണപ്രഭാഷണങ്ങൾ നടത്തിവരുന്നുണ്ട്.  ഇന്ത്യൻ സംഗീതത്തേപ്പറ്റി അദ്ദേഹം ആനുകാലികങ്ങളിൽ എഴുതാറുമുണ്ട്.
ഇന്ത്യൻ ഗായകാരായ കിഷൻ കിഷോറിന്റേയും കെ.എൽ.സൈഗാളിന്റേയും ആരാധകനായ വർമ്മ ജേഡ് എറു, ഫൈറൂസ്, ഗൂഗൂഷ് തുടങ്ങിയ ലോകസംഗീതരംഗത്തെ താരങ്ങളേയും ആരധിക്കുന്നു.

## സംഗീതമേളകൾ
മഹാരാജാസ്വാതിതിരുനാളിന്റെ ഓർമ്മക്കായി തിരുവനന്തപുരത്ത് നടന്നുപോരുന്ന  സ്വാതി സംഗീതോത്സവം സംഘടിപ്പിക്കുന്നത് പ്രിൻസ് രാമവർമ്മ ആണ്.  നവരാത്രിമണ്ഡപത്തിലെ നവരാത്രിക്കച്ചേരിയും അദ്ദേഹമാണ് സംഘടിപ്പിക്കുന്നത്.  പാറശ്ശാല പൊന്നമ്മാൾ എന്ന സംഗീതപ്രതിഭയായ വനിതയെ, 300-ഓളം വർഷമായി പുരുഷന്മാർ മാത്രം പാടിപ്പോന്ന പാരമ്പര്യം ലംഘിച്ചുകൊണ്ട്, നവരാത്രിമണ്ഡപത്തിൽ പാടാൻ കൊണ്ടുവന്നത് രാമവർമ്മയാണ്.  അതുപോലെ അവിടെ പാടാൻ അമൃത വെങ്കടേശിന്നും അവരുടെ ഇരുപതാമത്തെ വയസ്സിൽത്തന്നെ, അദ്ദേഹം അവസരം നൽകുകയുണ്ടായി.

## അവലംബം


വർഗ്ഗം:കർണ്ണാടകസംഗീതജ്ഞർ
വർഗ്ഗം:1968-ൽ ജനിച്ചവർ
ഐൻ ജാലൂത്ത് യുദ്ധം

**ഐൻ ജാലൂത്ത് യുദ്ധം** (**Ayn Jalut**, in Arabic: , the "Spring of Goliath", or **Harod Spring**, in Hebrew: ) t 1260 സെപ്റ്റംബർ 3 ന് മുസ്‌ലിം മംലൂക്കുകളും മംഗോളുകളും തമ്മിൽ ഇന്നത്തെ അധിനിവിഷ്ട പലസ്തീനിലെ തെക്ക് കിഴക്കൻ ഗലീലിയിലെ, ജസ്റീൽ താഴ്വരയിൽ വെച്ച് നടന്ന യുദ്ധമാണ് ഐൻ ജാലൂത്ത് യുദ്ധം. മംഗോളിയയിൽ തുടങ്ങി നിരവധി സാമ്രാജ്യങ്ങളെ തകർത്തു മുന്നേറിയ മംഗോളുകളുകൾ ആദ്യമായി നേരിട്ടുള്ള യുദ്ധത്തിൽ പൂർണ്ണ പരാജയത്തിന്റെ രുചിയറിഞ്ഞത് ഐൻ ജാലൂത്ത് യുദ്ധത്തിലായിരുന്നു. മംഗോളുകളുടെ മുന്നേറ്റത്തിനു തടയിട്ട യുദ്ധം എന്ന നിലയിൽ ഈ യുദ്ധത്തിനു ചരിത്രത്തിൽ സ്ഥാനമുണ്ട്.

## അവലംബം
ബയോസ്കോപ്

2008-ൽ കെ.എം. മധുസൂദനൻ രചനയും സംവിധാനവും ചെയ്ത ചലച്ചിത്രമാണ് ബയോസ്കോപ്പ്. നാഷണൽ ഫിലിം ഡവലപ്മെന്റ്റ് കോർപ്പറേഷൻ ആണ് ഈ ചിത്രം നിർമ്മിച്ചിരിക്കുന്നത്. പ്രത്യേക ജുറി പുരസ്കാരം ഉൾപ്പെടെ 2008 ൽ 5 കേരള സംസ്ഥാന പുരസ്കാരങ്ങൾ കൂടി ഈ ചിത്രം കരസ്ഥമാക്കി.
## പ്രമേയം
1920നും 28നുമിടയിലുള്ള ഒരു കാലഘട്ടത്തെയാണ് സംവിധായകൻ ഈ ചിത്രത്തിനുവേണ്ടി പുനഃസൃഷ്ടിച്ചിരിക്കുന്നത്. ടാർപോളിൻടെന്റും ബയോസ്‌കോപ്പ് പ്രൊജക്റ്ററുമായി ഗ്രാമങ്ങളിലേക്ക് കടന്നു ചെന്ന് സിനിമാ ബിംബങ്ങൾ പ്രദർശിപ്പിച്ചിരുന്ന ദിവാകരന്റെ കഥയാണിത്.
## അഭിനേതാക്കൾ
ജർമൻകാരനായ വാൾട്ടർവാഗ്നർ പ്രധാന വേഷത്തിൽ അഭിനയിക്കുന്നു. മുരുകൻ, രാംഗോപാൽ ബജാജ്, മേഘ, ഗോപി, നിലമ്പൂർ ആയിഷ, കോഴിക്കോട് ശാരദ, കുട്ട്യേടത്തി വിലാസിനി, നസീർ കൂത്തുപറമ്പ്, സി.വി. ദേവ്, രാഘവൻ പാലായി, ഭരതൻ ഞാറയ്ക്കൽ 
## സാങ്കേതിക വിദഗ്ദ്ധർ
*കഥ-തിരക്കഥ-സംവിധാനം: കെ.എം. മധുസൂദനൻ
*ഛായാഗ്രഹണം: എം.ജെ. രാധാകൃഷ്ണൻ
*മേയ്ക്കപ്പ്: പ്രദീപ് രങ്കൻ
*ആർട്ട് - പ്രദീപ് പത്മനാഭൻ
*സ്റ്റിൽസ് - അനിൽ പ്രരാമ്പ്ര
*വസ്ത്രാലങ്കാരം - സുനിൽ റഹ്മാൻ
*പ്രൊഡക്ഷൻ കൺട്രോളർ - നസീർ കൂത്തുപറമ്പ്
*ലൈൻ പ്രൊഡ്യൂസർ - ടോണി
*അസോസിയേറ്റ് ഡയറക്ടർ - സുധീഷ് ഗോപാലകൃഷ്ണൻ
*യൂണിറ്റ് - ചിത്രാഞ്ജലി
## പുരസ്കാരങ്ങൾ
മൂന്ന് അന്തർദേശീയ അവാർഡുകളും അഞ്ചു സംസ്ഥാനഅവാർഡുകളും ദേശീയ അവാർഡും നേടി
## അവലംബം


വർഗ്ഗം:2008-ൽ പുറത്തിറങ്ങിയ മലയാളചലച്ചിത്രങ്ങൾ
ഇ. ചന്ദ്രശേഖരൻ

കേരളത്തിലെ പൊതുപ്രവർത്തകനും സി.പി.ഐ. നേതാവുമാണ് **ഇ. ചന്ദ്രശേഖരൻ**. 2016 മുതൽ 2021 വരെ, പതിനാലാം നിയമസഭയിലെ,  കേരള സംസ്ഥാനത്തെ റവന്യൂ വകുപ്പ് മന്ത്രിയായിരുന്നു. കാഞ്ഞങ്ങാട് നിയമസഭാമണ്ഡലത്തെയാണ് ഇദ്ദേഹം പ്രതിനിധീകരിച്ചിരുന്നത്. എൽഡിഎഫ് സർക്കാർ ഒന്നാം വർഷത്തിൽ എത്തുമ്പോൾ കയ്യേറ്റം തടയാനായി എന്നതാണ് ഏറ്റവും വലിയ നേട്ടം. പതിനഞ്ചാം നിയമസഭയിലെ, കാഞ്ഞങ്ങാട് നിയമസഭാമണ്ഡലത്തെ പ്രതിനിധീകരിക്കുന്ന എം.എൽ.എ യാണ്.

## ജീവിതരേഖ
1948 ഡിസംബർ 28ന് പി കുഞ്ഞിരാമൻ നായരുടേയും ഇടയില്ലം പാർവതിഅമ്മയുടേയും മകനായി പെരുമ്പളയിൽ ജനിച്ചു.

## അധികാരസ്ഥാനങ്ങൾ

* 2005 മുതൽ സി.പി.ഐ സംസ്ഥാന സെക്രട്ടറിയേറ്റ് അംഗമാണ്.

## തിരഞ്ഞെടുപ്പുഫലങ്ങൾ

## അവലംബം


വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:പതിനാലാം കേരളനിയമസഭയിലെ മന്ത്രിമാർ
വർഗ്ഗം:കേരളത്തിലെ റവന്യൂമന്ത്രിമാർ
വർഗ്ഗം:1948-ൽ ജനിച്ചവർ
വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:പതിനഞ്ചാം കേരളനിയമസഭാ അംഗങ്ങൾ
കെ.എം. മധുസൂദനൻ

കേരളീയനായ ചിത്രകാരനും  ചലച്ചിത്രസംവിധായകനുമാണ് **കെ.എം. മധുസൂദനൻ** . ഡൽഹി കേന്ദ്രീകരിച്ചു പ്രവർത്തിക്കുന്നു. 
## ജീവിതരേഖ
ആലപ്പുഴ ജില്ലയിൽ  ജനിച്ചു.  തിരുവനന്തപുരം ഫൈൻ ആർട്സ് കോളേജിലും  ബറോഡയിലും ചിത്രകല പഠിച്ചു. കെ.പി. കൃഷ്ണകുമാറിന്റെ നേതൃത്വത്തിലുണ്ടായ റാഡിക്കൽ പ്രസ്ഥാനത്തിൽ  സജീവമായിരുന്ന മധുസൂദനൻ, കൃഷ്ണകുമാറിന്റെ ആത്മഹത്യയോടെ ചിത്രകലയിൽ നിന്ന് സിനിമയിലേക്കു തിരിഞ്ഞു.

അന്തർദേശീയപുരസ്‌കാരങ്ങൾ നേടാൻ കഴിഞ്ഞ 'സെൽഫ് പോർട്രെയ്റ്റ്' മധുസൂദനന്റെ പ്രധാനപ്പെട്ട ഡോക്യുമെന്ററികളിലൊന്നാണ്. ബാലാമണിഅമ്മയെക്കുറിച്ചും ഒ.വി. വിജയനെക്കുറിച്ചുമൊക്കെ ഡോക്യുമെന്ററികൾ ചെയ്തിട്ടുണ്ട്. ആദ്യ സിനിമയായ ബയോസ്‌കോപ് മൂന്ന് അന്തർദേശീയ അവാർഡുകളും അഞ്ചു സംസ്ഥാനഅവാർഡുകളും ദേശീയ അവാർഡും നേടി.
## കൊച്ചി-മുസിരിസ് ബിനാലെ 2014

കൊച്ചി-മുസിരിസ് ബിനാലെ 2014 ൽ 'ലോജിക് ഓഫ് ഡിസപ്പിയറൻസ്' എന്ന ചിത്രപരമ്പര ആസ്പിൻവാൾ ഹൗസിൽ പ്രദർശിപ്പിച്ചിരുന്നു. ചരിത്രപ്രാധാന്യമുള്ള ഒട്ടേറെ സംഭവങ്ങളേയും കഥാപാത്രങ്ങളേയും അണിനിരത്തി ചാർക്കോളിൽ വരച്ച 90 ചിത്രങ്ങളാണ് ഈ പ്രദർശനത്തിലുള്ളത്. ഈ ചിത്ര പരമ്പര 2015 ലെ  56-ാമത് വെനീസ് ബിനാലെയിലേക്ക് തെരഞ്ഞെടുക്കപ്പെട്ടു. 90 ചിത്രങ്ങളുടെയും ഒറിജിനലുകൾക്കൊപ്പം 70 പുതിയവയും വെനീസ് ബിനാലെയിലുണ്ടാകും. 1921ലെ മലബാർ ലഹളയെപ്പറ്റിയുള്ളവയാണ് പുതിയ ചിത്രങ്ങൾ. അറിയപ്പെടുന്നവരും അറിയപ്പെടാത്തവരുമായ സ്വാതന്ത്ര്യസമരസേനാനികളെപ്പറ്റിയുള്ള ഓർമകളാണിവ. ദേശീയവാദികളെ തീവണ്ടിബോഗിക്കുള്ളിലടച്ചിടുകയും അവരിലേറെപ്പേരും മരണമടയുകയും ചെയ്ത വാഗൺ ട്രാജഡിയാണ് ഈ സൃഷ്ടികളിൽ പ്രതിഫലിക്കുക.

## ഫിലിമോഗ്രാഫി
*ബാലാമണിഅമ്മ ഡോക്യുമെന്ററി, ഇംഗ്ലീഷ്, മലയാളം, 1997
*ഒ.വി. വിജയൻ, ഇംഗ്ലീഷ്, മലയാളം, ഡോക്യുമെന്ററി, 2000
*സെല്, Short Fiction, Hindi, 2001
*ഹിസ്റ്ററി ഈസ് സൈലന്റ് ഫിലിം, ചെറു ചിത്രം, നിശ്ശബ്ദം, 2006  
*മായാബസാർ, ഡോക്യുമെന്ററി, തെലുഗു, ഇംഗ്ലീഷ്, 2006 
*റേസർ, ബ്ലഡ് ആൻഡ് അദർ ടെയ്ൽസ്, ചെറു ചിത്രം, നിശ്ശബ്ദം, 2007 
*ബയോസ്‌കോപ്, മുഴു നീള ചലച്ചിത്രം, മലയാളം, തമിഴ്, 2008

## കൃതികൾ
*ബയോസ്‌കോപ്പ് (തിരക്കഥ)
## പുരസ്കാരങ്ങൾ
*കേരളസംസ്ഥാന ചലച്ചിത്ര ജൂറിയുടെ സംവിധായകനുള്ള പ്രത്യേക പുരസ്കാരം (2008)

## അവലംബം


വർഗ്ഗം:ആലപ്പുഴ ജില്ലയിൽ ജനിച്ചവർ
വർഗ്ഗം:കേരളത്തിലെ ചിത്രകാരന്മാർ
വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ
വർഗ്ഗം:1956-ൽ ജനിച്ചവർ
പൾമോണോളജി

ശ്വാസനേന്ദ്രിയങ്ങളെ ബാധിക്കുന്ന രോഗങ്ങളെ കുറിച്ചുള്ള പഠനമാണ് **പൾമോണോളജി** (Pulmonology) .  ലാറ്റിൻ പദമായ പൾമോ (pulmō, pulmonis ("ശ്വാസകോശം")) , ലോജിയ എന്ന ഗ്രീക്ക് പദം എന്നിവ ചേർന്നാണ് പൾമോണോളജി എന്ന വാക്ക് ഉണ്ടായത്. ഇതിനെ റെസ്പിറോളജി എന്നും വിളിക്കുന്നു.

തീവ്രപരിചരണം ആവശ്യമുള്ള രോഗങ്ങളായ ന്യൂമോണിയ,ആസ്മ,ക്ഷയം,എംഫിസീമ തുടങ്ങിയവയ്ക്കുള്ള ചികിത്സകൾ ഒരു പൾമോണോളജിസ്റ്റ് ചെയ്യുന്നു.

## അവലംബം

വർഗ്ഗം:വൈദ്യശാസ്ത്രശാഖകൾ
വർഗ്ഗം:പൾമോണോളജി
ഇക്കേരി നായ്ക്കന്മാർ

പതിനാറാം നൂറ്റാണ്ട് മുതൽ പതിനെട്ടാം നൂറ്റാണ്ടിന്റെ മദ്ധ്യഭാഗത്തിനിപ്പുറം വരെ (1499 - 1763)കർണ്ണാടകയുടെ ദക്ഷിണഭാഗം ഭരിച്ചിരുന്നവരാണ് ഇക്കേരി നായ്ക്കന്മാർ.  തുടക്കത്തിൽ വിജയനഗരസാമ്രാജ്യത്തിലെ പ്രാദേശികഭരണാധികാരികളായാണ് രംഗത്തുവന്നതെങ്കിലും വിജയനഗരത്തിന്റെ നാശത്തിന്നു ശേഷം ഇവർ സ്വതന്ത്ര ഭരണാധികാരികളായി.

ഇന്നത്തെ കേരളത്തിലെ കാാസർഗോഡ് ജില്ലയുടെ മിക്ക ഭാഗങ്ങളും കർണ്ണാടകയുടെ തീരപ്രദേശങ്ങളും മദ്ധ്യകർണ്ണാടകയുടെ ഏതാനും ഭാഗങ്ങളും അവരുടെ ഭരണത്തിലായിരുന്നു.  കാസർഗോഡ് ജില്ലയിലെ ബേക്കൽ, ഹോസ്ദുർഗ് എന്നിവിടങ്ങളിലെ കോട്ടകൾ പണിതത് ഇക്കേരി നായക്കന്മരാണെന്ന് പറയപ്പെടുന്നു.  മൈസൂരിലെ ടിപ്പുസുൽത്താന്റെ ആക്രമണത്തെ തുടർന്ന് ഇക്കേരി നാക്കന്മാരുടെ ഭരണം അവസാനിച്ചു.

വർഗ്ഗം:കർണ്ണാടകത്തിന്റെ ചരിത്രം
ഷെവർലെ

അമേരിക്കൻ വാഹന നിർമ്മാതാക്കളായ ജെനറൽ മോട്ടോർസ് ന്റെ ഒരു വിഭാഗമാണ്‌ ഷെവർലെ ( Chevrolet /ʃɛvrəˈleɪ/ ) . ലൂയിസ്ഷെവർലെ യും
ജനറൽ മോട്ടോർസ് ന്റെ സ്ഥാപകൻ ആയ വില്യം ഡ്യൂറാന്റ്റും ചേർന്ൻ 1911 നവംബർ 3 നാണ് ഈ കമ്പനി സ്ഥാപിച്ചത്. ഷെവർലെ മോട്ടോർ കാർ കമ്പനി എന്നായിരുന്നു ആദ്യനാമം. 

ഓഷ്യാനിയ ഒഴികെ ലോകത്തിലെ എല്ലാ രാജ്യങ്ങളിലും ഷെവർലെയുടെ കാറുകൾ ഇന്ന് വിറ്റഴിക്കപ്പെടുന്നു. ഓഷ്യാനിയയിൽ ജനറൽ മോട്ടോർസ് ന്റെ മറ്റൊരു സബ്സിഡിയറി ആയ ഹോൾഡൻ ആണ് ജെനറൽ മോട്ടോർസ്ന്റെ കാറുകൾ വിൽക്കുന്നത്. 2005ൽ ദക്ഷിണ കൊറിയൻ കമ്പനിയായ ദേവൂ മോട്ടോർസ് മായി ചേർന്ന് അവർ യൂറോപ്പ്ലും കാറുകൾ വിപണിയിൽ ഇറക്കി. 2013ലെ പുതിയ വിപണന തന്ത്രത്തിന്റെ ഭാഗമായി യൂറോപ്പിൽ 
നിന്നും ഷെവർലെയുടെ കമാറോ,കോർവെറ്റ് ഒഴികെയുള്ള മോഡലുകൾ എല്ലാം പിൻവലിച്ചു .2011 ൽ ദേവൂ കമ്പനിയെ ജനറൽ മോട്ടോർസ് ഏറ്റെടുത്തതിനെ തുടർന്നു ഷെവർലെയുടെ കാറുകൾ കൊറിയയിൽ ദേവൂ കാറുകളുടെ പുതിയ മോഡൽ (GM-Korea) എന്ന നിലയിൽ വില്പന ആരംഭിച്ചു.

ചെറിയ ഇനം കാറുകൾ മുതൽ ഇടത്തരം ട്രക്കുകൾ വരെ ഷെവർലെ യു.എസ്.എയിൽ വിപണിയിൽ ഇറക്കുന്നു. ഷെവർലെ വാഹനങ്ങൾക്ക് വിപണിയിൽ
ഉള്ള ജനസമ്മതി കാരണം *ഷെവർലെ*,*ഷെവി*,''ഷെവ്" എന്നീ പേരുകൾ ജെനറൽ മോട്ടോർസ്ന്റെ അപരനാമം ആയി യു.എസ്.എയിൽ അറിയപ്പെടുന്നു.

## ചിത്രശാല

## അവലംബം

വർഗ്ഗം:കമ്പനികൾ
വർഗ്ഗം:കാർ നിർമ്മാണ കമ്പനികൾ
ബാസിലിസ്ക് പല്ലി

മധ്യഅമേരിക്കൻ പ്രദേശങ്ങളിൽ കാണപ്പെടുന്ന, വെള്ളത്തിലൂടെ വേഗത്തിൽ നടക്കാൻ കഴിയുന്ന പല്ലികളെയാണ് **ബാസിലിസ്ക് പല്ലികൾ** എന്ന് പറയുന്നത്. ഈ ജനുസ്സിൽ നാലിനം പല്ലികൾ ഉണ്ട്.

വെള്ളത്തിലൂടെ നടക്കാൻ കഴിയുന്നത് കൊണ്ട് തന്നെ ഇവയെ ജീസസ് ക്രൈസ്റ്റ് ലിസാർഡ് എന്നും വിളിക്കുന്നു. മെക്സിക്കോ, മധ്യഅമേരിക്ക, തെക്കേ അമേരിക്കയുടെ വടക്ക് ഭാഗങ്ങൾ എന്നിവിടങ്ങളിലെ തദ്ദേശീയ ജീവികളാണിവ.

## നിരുക്തം
ബാസിലിസ്കസ് (Basiliscus) എന്ന ജനുസ്സിന്റെ പേരും basilisk എന്ന പേരും ഗ്രീക്ക് വാക്കായ basilískos (βασιλίσκος) എന്ന വാക്കിൽ നിന്നും ഉണ്ടായതാണ്. ചെറിയ രാജാവ്  (little king) എന്നാണ്  അതിന്റെ അർത്ഥം.

## അവലംബം

വർഗ്ഗം:പല്ലികൾ
വർഗ്ഗം:ബാസിലിസ്കസ്
പത്മ പുരസ്കാരങ്ങൾ 2014

2014 ലെ പത്മ പുരസ്കാരങ്ങൾ 2015 ജനുവരി 25 ന് പ്രഖ്യാപിച്ചു.  ബി.ജെ.പി നേതാവ് എൽ.കെ അഡ്വാനി, പഞ്ചാബ് മുഖ്യമന്ത്രി പ്രകാശ് സിങ് ബാദൽ, ബോളിവുഡ് താരങ്ങളായ അമിതാഭ് ബച്ചൻ, ദിലീപ് കുമാർ, സുപ്രീംകോടതിയിലെ പ്രമുഖ അഭിഭാഷകൻ മലയാളിയായ കെ.കെ വേണുഗോപാൽ എന്നിവർ ഉൾപ്പെടെ ഒമ്പത് പേർക്ക് പദ്മവിഭൂഷൺ. 20 പേർക്ക് പദ്മഭൂഷണും, 75 പേർക്ക് പദ്മശ്രീയും പ്രഖ്യാപിച്ചു. 
## പദ്മവിഭൂഷൺ നേടിയവർ

## പദ്മഭൂഷൺ പുരസ്കാരത്തിന് അർഹരായവർ

## പദ്മശ്രീ പുരസ്കാരത്തിന് അർഹരായവർ

## അവലംബം


വർഗ്ഗം:ഇന്ത്യൻ പുരസ്കാരങ്ങൾ
കെ.പി. ഹരിദാസ്

താക്കോൽദ്വാര ശസ്ത്രക്രിയാരംഗത്തെ  പ്രമുഖ ഡോക്ടർമാരിലൊരാളാണ് കേരളീയനായ **ഡോ. കെ. പി. ഹരിദാസ്**. 2014 ൽ പത്മശ്രീ പുരസ്കാരം ലഭിച്ചു.തിരുവനന്തപുരം ലോർഡ്സ് ആശുപത്രി ചെയർമാനാണ്.
## ജീവിതരേഖ
കോഴിക്കോട് മെഡിക്കൽ കോളേജിൽ ശസ്ത്രക്രിയ വിഭാഗം അധ്യാപകനായി സേവനമാരംഭിച്ചു.  ഇംഗ്ലണ്ടിൽനിന്ന് ഉന്നത വിദ്യാഭ്യാസം നേടിയ അദ്ദേഹം പിന്നീട് സർക്കാർ സർവീസിൽനിന്ന് സ്വയം വിരമിച്ചു. കേരളത്തിലെ ആദ്യ കരൾ ശസ്ത്രക്രിയയും താക്കോൽദ്വാര ശസ്ത്രക്രിയയും ഉൾപ്പെടെ നടന്നത് ഡോ. കെ പി ഹരിദാസിന്റെ നേതൃത്വത്തിലായിരുന്നു. ആരോഗ്യരംഗത്തെ മികച്ച പ്രവർത്തനങ്ങളെ മുൻനിർത്തി ബ്രിട്ടീഷ് പാർലമെന്റിന്റേതുൾപ്പെടെ നിരവധി പുരസ്കാരങ്ങൾ ലഭിച്ചിട്ടുണ്ട്. 
## പുരസ്കാരങ്ങൾ
*പത്മശ്രീ (2014)
## അവലംബം

## പുറത്തേക്കുള്ള കണ്ണികൾ
* 
* 

വർഗ്ഗം:പത്മശ്രീ പുരസ്കാരം ലഭിച്ച മലയാളികൾ